title: Tuuvan talli

text: Petra asui kauempana, mutta kävi tallilla usein. Petra oli hauska ja ystävällinen, rehellinen ystävä. Hänellä ei aluksi ollut omaa hevosta, vaan hän auttoi Katrinia Reiskan kanssa. Sitten Petra tapasi hermostuneen ex-ravurin, Jasmin Wayn, ja ihastui tammaan. Petra osti sen omakseen, ja sai Jasminin hrmostuneen katseen lempeäksi, ja koko hevosesta tuli lempeämpi ja iloisempi. Jasmin kuitenkin vanheni, ja vanhuuden tuomat rasitukset painavat tammaa. Lopulta neljännessä viimeisessä sarjakuvassa Petra päätti raskain mielin, että Jasmin ei kärsisi enää yhtäkään talvea selkä särkien ja jalka kipeänä. Oli siis Jasminin aika laukata sinne, missä mikään kipu ei tunnu. Petra ei hankkinut enää uutta hevosta sarjan aikana, mutta jäi silti tallille.


title: Tuuvan talli

text: Lina on sarjassa myös tärkeässä roolissa. Hänelläkään ei ole omaa hevosta, vaan hän ratsastaa Jennyn True Lovella. Trullan alkaa kuitenkin sairastella, ja se pitää lopettaa. Lina katoaa sarjasta kuudennessa pokkarissa.


title: Tuuvan talli

text: Jonas oli talliporukan kiusankappale ja ainoa poika, mutta erityisesti Jenny piti hänestä paljon. Jonaksen hevonen Artemis sairastui vakavasti, ja se kuoli suoraan Jonaksen syliin. Aluksi Jonas syytti itseään, mutta myöhemmin selvisi, ettei syy ollut mitenkään hänen. Jonas osti uuden, kauniin kimon tamman, Carnware Emeraldin, eli Emmyn. Jonas muutti kuitenkin Englantiin työpaikan saatuaan.


title: Tuuvan talli

text: Ulrika saapui sarjaan muutaman pokkarin jälkeen. Hänen issikkaruunansa Dropin nimi tarkoittaa pisaraa, mutta Ulrika uskoi, että kyynelpisaraa. Dropilla oli nimittäin vaikeuksia; murtunut nenäluu, bronkiitti, krooninen keuhkoputken tulehdus, ja murtunut takajalka. Myöhemmin Ulrika osti Dropille seuraksi Ludde-nimisen vanhan shetlanninponiruunan. Ludde kuitenkin menehtyi, ja Ulrika sai vaikeuksien jälkeen sen tilalle Nannan, eli Katla Fra Lappvattnet-nimisen issikkatamman. Ulrika muutti hevosineen seitsemännessä pokkarissa


title: Tuuvan talli

text: Linn oli sarjaan tullessaan myös hevoseton. Hän ratsasti Katrinin Kajsa-shettistä ja kilpailikin sillä. Voitto tupsahti, mutta sitten Kajsa kävi Linnille liian pieneksi, joten Katrin antoi Kajsan ylläpitoon. Linn sai pian sen jälkeen Queen Of Chauncey -nimisen, erittäin stressaantuneen lämminveritamman. Kävi ilmi, ettei hän pystynyt pitämään sitä yksin, joten hän etsi sille toista omistajaa. Vaikeuksien jälkeen löytyi sopiva omistaja, Cathrine.


title: Tuuvan talli

text: Cathrine sopi Queenille kuin valettu. Mutta kun Linnin ja Annan aika Queenille lopahti ja Cathrine hoisi sitä yksin alkoi Queen sairastella. Sen vuohisissa oli irrallisia luunsiruja. Queen lähti hevosten taivaaseen ja Cathrine päätti toivuttuaan surusta ostaa uuden hevosen. Cathrine ei tahtonut enää ex-ravuria, vaikka niistä tykkäsi. Myöhemmin Bea tulee käytävää lakaisevaa Catherinen luokse kuva kädessään, ehdottaen tyttöä miettimään Pohjoisruotsinhevostamman ostamista, nimeltä Wilmagumman. Wilmagumman olikin sopiva ja erittäin kaunis pohjoisruotsinhevostamma.


title: Tuuvan talli

text: Anna toi tallille Pirettan, koska alkoi ratsastaa Queenia Cathrinen ja Linnin lisäksi. Kun Queen jouduttiin lopettamaan, Anna hävisi tallilta kokonaan.


title: Tuuvan talli

text: Elin ja Erica olivat Pirettan oikeita omistajia. Hekin alkoivat käydä Tuuvan Tallilla russponitamman Piretan saavuttua sinne ja myöhemmin tallilla asuivatkin Piretan ensimmäiset varsat. Ensin Pilgrim ja sittemmin Philur. Koska Erica ratsasti usein Pirettalla, Elin osti itselleen suloisen pukkikoneen, Samban. Ongelmat kuitenkin ratkesivat, kun tytöt keksivät, että Samballe piti keksiä koko ajan tekemistä, niin se ei kerinnyt temppuilla. Siskokset kuitenkin muuttivat omaan siittolaansa, Guldhageniin ja veivät Pirettan ja Samban mennessään. Guldhagenissa asuivat sitten muut heidän hevosensa, kuten Allgunnens Yes, Ragusa, Piaff, Indie, Stig Helmer, ja monet muut russponit ja shettikset.


title: Tuuvan talli

text: Helena saapui pokkarin seitsemännessä osassa, tuoden mukanaan suloisen mustan issikan, Dimma Fra Gategärdenin. Helena oli sarjassa loppuun asti. Viimeisessä jaksossa Dimma oli viimeisillään kantavana, ja niin yöllä Dimma varsoi kauniin issikkatamma varsan, jonka nimeä ei sarjassa kerrottu.


title: Tuuvan talli

text: Sandra alkoi ratsastaa Josefinia. Pian Josse kuitenkin kävi hänelle liian pieneksi, joten Sandran oli turvauduttava Lilja-nimiseen vuonohevostammaan. Se oli muuttanut aiemmin Tuuvan Tallille yhdessä Copelia-shettistamman kanssa. Lilja vaikutti aluksi kiltiltä, mutta alkoi temppuilemaan. Sandra joutui luopumaan siitä ja sai tilalle Ruffa-nimisen vuonohevosen, joka oli todella hyvin koulutettu ja kiltti ihmisille.


title: Tuuvan talli

text:
Zeman taas toi tallille haflingertammansa Catanan samoihin aikoihin kun hänen ystävänsä Sandra alkoi ratsastaa Katrinin Josefinilla. Catana alkoi kuitenkin kompastella, sillä sen etujaloissa oli vikaa. Se jouduttiin lopettamaan. Zeman sai ehdotuksen kaveriltaan, että ottaisi Saga-nimisen ponin koe-ajalle Ängst Elsa-varsan kanssa. Kuitenkin Elsa lähti vieroituksen jälkeen pois tallilta, ja se kuoli jalkavammaan. Saga taas jäi Zemanille joksikin aikaa, mutta sitten Saga alkoi käyttäytä ratsastaessa ilkeäksi ja siksi Zeman joutui lähettämään sen pois. Lopulta kaikkien koeratsastusten jälkeen Zeman löysi Sue Ellenin. Zeman oli ihan myyty, kun sai tutustua tammaan. Mutta sitten ostotarkastuksessa selvisi, että Ellenillä oli erikokoiset jalat, ja se lähetettiin pois. Zeman kävi eräällä tallilla äitinsä vuoksi koeratsastamassa yhtä hevosta, jolloin sai kuulla pojalta (tallirenki tai omistaja, ei tarkkaa tietoa) kolmiomerkinnästä. Zemanin äidin soittaessa Ellenin omistajalle, kävi ilmi, että Ellen oltiin kolmiomerkitty soittoa edellisenä päivänä, ja se oltiin jo luvattu toiselle tytölle. Murtunut Zeman lähti itkien huoneeseensa, ja sillä aikaa Ellenin omistaja mietti, ettei ollut reilua, sillä Zeman oli tehnyt ensimmäisen ostotarjouksen, joten omistaja soitti Zemanin äidille ja kertoi ajatuksensa, ja niin lopulta Zemanin hurmuritamma saapui lopulta Zemanin omistukseen Tuuvan tallille.
Agnes vilahtaa sarjassa hetken, pian Trullanin menetyksen jälkeen. Hänen poninsa William asuu hetken Tuuvan Tallilla.


title: Tudor Vladimirescu

text: Tudor Vladimirescu () (1780–1821) oli Valakian ja Romanian vallankumoussankari. Vladimirescu johti Valakian vallankumousta ja samalla Pandurin miliisiä.


title: Tudor Vladimirescu

text: Vladimirescu syntyi Vladimirin kaupungissa Olteniassa. Noin 12-vuotiaana hän meni töihin Craiovaan pajari Ioan Glogoveanun palvelukseen, missä hän oppi kielioppia, retoriikkaa sekä kreikan kieltä. Hänestä tuli pajareiden kiinteistöjen hoitaja sekä Cloşanin pitäjän miliisien johtaja "vătaf". Hänen kokemuksensa miliisista oli tärkeää, sillä hän oppi eri yhteiskuntaluokkien tapoja, perinteitä sekä ajatusmaailmaa. Vallankumouksen aattona hän pystyikin olemaan rinta rinnan aatelisten ja työväen joukossa.


title: Tudor Vladimirescu

text: Vladimirescu liittyi Venäjän keisarikunnan armeijaan ja osallistui Venäjän-Turkin sotaan vuosina 1806-1812. Hänet palkittiin korkealla venäläisellä kunniamerkillä, ja hän sai sekä Venäjän että osmanien syytesuojan. Sodan jälkeen hän palasi synnynseudulleen. Vuonna 1814 hän matkusti Wieniin osallistuakseen oikeudenkäytiin, joka koski Glogoveanun vaimon omaisuuden jakamista. Samaan aikaan kaupungissa järjestettiin Wienin tanssiva kongressi, jolla uskotaan olevan vaikutus hänen tulevaisuuden pyrkimyksiinsä.


title: Tudor Vladimirescu

text: Vuosina 1812 - 1821 Vladimirescu rakensi hiljalleen kannattajien verkostoa. Pandurin miliisit arvostivat häntä sotilasjohtajana ja aateliset pitivät hänen karismastaan.


title: Tudor Vladimirescu

text:
Prinssi Alexandru Suţun kuoleman jälkeen tammikuussa 1821 muodostettiin tärkempien pajariperheiden kesken väliaikainen hallinnollinen komitea Comitet de Ocârmuire. Comitet ryhtyi ajamaan voimakkaasti omia etujaan, mikä aiheutti varsinkin Olteniassa pajarien ja fanarioottien vastaista liikehdintää.
Samoihin aikoihin Vladimirescu lähetti osmanien oikeuteen Mahmud II:lle kirjeen, jossa hän kertoi, että hänen tarkoituksenaan ei ole hylätä osmanien valtaa, vaan sotilasvoimin säilyttää valtakunnan oikeusjärjestys. Näin hän sai aikaa neuvotella kreikkalaisten osmanien vastustajien kanssa liittoumasta. Hän saikin kreikkalaiset puolelleen, ja tätä kautta hän sai myös Venäjän tuen irtautumiselleen osmanien valtakunnasta.


title: Tudor Vladimirescu

text: Vladimirescu linnoitti luostareita Olteniassa, jossa hän ajatteli käytävän ratkaisutaistelut osmaneja vastaan. Linnoitustöiden valmistuttua hän matkusti Padeşin kaupunkiin, jossa hän antoi 23. tammikuuta ensimmäisen julistuksen. Julistuksessa hän viittasi valistuksen aikakauden teeseihin, tarkemmin oikeuteen nousta kapinaan sortoa vastaan. Helmikuussa hän vaati hallinnon muuttamista meritokraattiseen suuntaan, erilaisten verojen muuttamista tai poistamista, Valakian armeijan sekä oman tullilaitoksen perustamista. Näiden lisäksi hän vaati tiettyjen fanarioottiperheiden karkottamista sekä vallanperimysjärjestyksen romuttamista.


title: Tudor Vladimirescu

text:
Armeija, jonka vahvuus lisääntyi sen edetessä, valloitti Bukarestin 21. maaliskuuta. Bukarestissa Vladimmirescu antoi uuden julistuksen, jossa hän vakuutti rauhantahtoisuuttaan osmaneja kohtaan.
Paikalliset pajarit olivat hiljalleen menettäneet luottamuksen Vladimirescuun. Hän oli ryhtynyt käyttämään osmanityylisiä vaatteitta ja vaatimaan, että häntä kutsuttaisiin "domniksi" (herra, prinssi). Tämä etäännytti häntä maanomistajien ajatusmaailmasta.


title: Tudor Vladimirescu

text: Samoihin aikoihin Venäjä oli valloittanut Moldavian. Siellä olleet joukot, johtajanaan Philikí Etaireía]] olivat vetäytyneet Bukarestiin. Vladimirescu oli nyt kahden tulen välissä: pohjoisesta oli lähestymässä Etaireían vihollinen Venäjä ja etelässä osmanit valmistelivat Tonavan ylitystä. Osmanit eivät halunneet antaa venäläisille jalansijaa Valakiasta.


title: Tudor Vladimirescu

text: Vladimirescun armeija perääntyi Olteniaan toukokuussa, ja osmanit valloittivat Bukarestin ilman vastarintaa. Vladimirescu oli menettämässä armeijansa kontrollia, joten hän järjesti kapinoivien sotilaiden hirttäjäisiä. Etaireía pidätytti Vladimirescun, sillä hän ei voinut sietää Vladimirescun myötämielistä suhtautumista osmaneihin. Vladimirescu surmattiin kidutuksen jälkeen 7. kesäkuuta 1821. Etaireían ei onnistunut saamaan Vladimirescun armeijan luottamusta, joten hänen vastarintansa osamaneja vastaan kuihtui.


title: Tudor Vladimirescu

text: Vladimirescun kapinoinnin myötä Valakia säilyi miehitettynä. Vaikka tilanne oli rauhoittunut jo vuoden 1821 elokuuhun mennessä, osmanien joukot pysyivät alueella vuoteen 1826 saakka. Osmanit eivät kuitenkaan luottaneet fanaarien hallintaan, ja he antoivat vallan luotetuille voivodeille Grigore IV Ghicalle Valakiassa sekä Ioan Sturdzalle Moldaviassa.


title: Tudor Vladimirescu

text: Tilanne vakiintui Adrianopolin rauhassa 14. syyskuuta vuonna 1829, kun Venäjä otti valtaansa nämä kaksi aluetta.


title: Acid Mothers Temple

text: Acid Mothers Temple (& the Melting Paraiso U.F.O.) on japanilainen psykedeelinen rockyhtye, joka perustettiin vuonna 1995. Yhtyeen keulahahmo on kitaristi Kawabata Makoto ja muut jäsenet ovat vaihtuneet tiuhaan tahtiin.


title: Émile eli kasvatuksesta

text: Émile eli kasvatuksesta () on Jean-Jacques Rousseaun vuonna 1762 ilmestynyt kirja. Teoksen on suomentanut Jalmari Hahl vuonna 1905.


title: Émile eli kasvatuksesta

text: Teoksessa käsitellään Rousseaun oikeana pitämän kasvatuksen periaatteellisella tasolla. Hänen mukaansa lapsi on kasvatettava todella vapaaksi, autonomiseksi ihmiseksi. Ajatuksena on, että ihminen on lähtökohtaisesti hyvä, mutta vääristyneessä ympäristössä pahuus ja väärä pääsevät ihmiseen. Siksi Émile-lapsi ja hänen kasvattajansa vetäytyvät teoksessa kasvatuksen toteuttamiseksi puhtaaseen, turmeltumattomaan luonnonmukaiseen yhteisöön, jossa lapsi kuitenkin kasvatetaan yhteisön jäseneksi. Kasvatuksen jälkeen Émile palaa sivistyksen pariin.


Tutkielma ihmisten välisen eriarvoisuuden alkuperästä ja perusteista () on Jean-Jacques Rousseaun vuonna 1755 ilmestynyt kirja. Teoksen on julkaissut suomeksi Vastapaino vuonna 2000 ja sen on suomentanut Ville Keynäs.


title: Yhteiskuntasopimuksesta

text: Yhteiskuntasopimuksesta, eli, Valtio-oikeuden johtavat aatteet () on Jean-Jacques Rousseaun vuonna 1762 ilmestynyt kirja. Teoksen on suomentanut J. V. Lehtonen vuonna 1918. Teoksessa Rousseau käsitteli ajatusta yhteiskuntasopimuksesta ja esitteli yleistahdon käsitteen.


title: Fredrik Blom

text: Fredrik Blom (1781–1853) oli ruotsalainen arkkitehti. Hän toimi professorina Taideakatemiassa ja suunnitteli merkittäviä rakennuksia uusklassiseen tyyliin, jonka merkittävimpiin edustajiin hänet luetaan.


title: Tunnustuksia

text: Tunnustuksia () on Jean-Jacques Rousseaun vuonna 1770 ilmestynyt kirja. Teoksen on osittain suomentanut Edwin Hagfors vuonna 1938.


title: Niko 2 – Lentäjäveljekset

text: Niko 2 – lentäjäveljekset on tietokoneanimaatioelokuva, joka on jatko-osa elokuvalle "Niko – Lentäjän poika". Elokuvan ensi-ilta oli 12. lokakuuta 2012.


title: Niko 2 – Lentäjäveljekset

text: Elokuva aloitti Suomessa 115 valkokankaalla. Saksassa sitä näytettiin 460, Ranskassa 350 ja Venäjällä 570 kopiolla. Elokuva myytiin myös Belgiaan, Alankomaihin, Puolaan, Tanskaan, Islantiin, Itävaltaan ja Etelä-Koreaan. Elokuva keräsi lopulta Suomessa vajaat 156 000 katsojaa.


title: Yksinäisen kulkijan mietteitä

text: Yksinäisen kulkijan mietteitä () on Jean-Jacques Rousseaun vuosina 1776–78 kirjoittama, kesken jäänyt kirja. Teos julkaistiin 1782. Erkki Salon suomennoksen on julkaissut Vastapaino vuonna 2010.


title: Kirjoituksia sodasta ja rauhasta

text: Kirjoituksia sodasta ja rauhasta on kokoelma Jean-Jacques Rousseaun kirjoituksia. Summan vuonna 2010 julkaiseman teoksen kirjoitukset on suomentanut ja selityksin varustanut Alex Aissaoui. Teokseen sisältyvät muun muassa lyhyet kirjoitukset "Sotatila syntyy yhteiskuntatilasta" ja "Katkelmia sodan luonteesta luonnontilassa ja yhteiskuntatilassa".


title: Jerusalem (virsi)

text: Jerusalem on englantilainen isänmaallinen virsi, jonka sanat pohjautuvat William Blaken kirjoittamaan runoon And did those feet in ancient time. Runo sisältyi Blaken teoksen "Milton" (aloitettu 1804) johdantosanoihin. Musiikin sävelsi Sir Hubert Parry vuonna 1916. Virren ja runon sanat pohdiskelevat mahdollisuutta, että Jeesus olisi nuoruudessaan käynyt Englannin Glastonburyssa tinakauppiaana työskennelleen setänsä Joosef Arimatialaisen seurassa. Ajatus on peräisin tunnetusta legendasta. Viimeisessä säkeistössä kehotetaan tämän innoittamana rakentamaan uusi Jerusalem Englantiin.


title: Jerusalem (virsi)

text: Blaken runo oli pitkään melko vähän tunnettu, kunnes ensimmäisen maailmansodan aikana runoilija Robert Bridges julkaisi sen uudelleen kansakunnan hengen nostattamiseksi ja pyysi Hubert Parrya säveltämään siihen musiikin. Säveltäjä Edward Elgar teki Parryn melodiasta orkesterisovituksen vuonna 1922. Suosittua kappaletta on myöhemmin useasti ehdotettu Englannin kansallishymniksi ("God Save the Queen" on koko Yhdistyneen kuningaskunnan kansallislaulu, eikä Englannilla siten ole virallista kansallislaulua). Muun muassa Englannin rugby- ja krikettimaajoukkueet ovat käyttäneet sitä epävirallisena kansallishymninä.


title: Jerusalem (virsi)

text: Samoin kuin Gustav Holstin sävellykseen pohjaava ensimmäisen maailmansodan aikuinen kappale "I Vow to Thee, My Country", on myös "Jerusalemin" laulaminen kirkoissa saanut osakseen kritiikkiä kirkon palveluksessa olijoilta kappaleen väitetyn sopimattoman sanoituksen vuoksi.


title: Korisliiga-kausi 2012–2013

text: Korisliiga-kausi 2012–2013 oli 73. kausi, jolloin pelattiin miesten koripallon Suomen mestaruudesta. Korisliiga-kauteen sarjanousijana lähtivät Forssan Koripojat sekä Korikobrat. Hallitseva mestari oli Nilan Bisons, joka myös uusi mestaruutensa.


title: Korisliiga-kausi 2012–2013

text: Liigajoukkueista Tampereen Pyrintö ja Joensuun Kataja kilpailivat kauden aikana myös Eurochallengessa.


title: Korisliiga-kausi 2012–2013

text: Korisliigassa oli helmikuussa 2013 tarkoitus siirtyä käyttämään pelipalloina ”älypalloja”, jotka sisältävät mitta-anturin pelitapahtumien analysointia varten. Uusien pallojen käyttäytymistä kritisoitiin muun muassa joidenkin liigavalmentajien ja -pelaajien taholta, ja Suomen Koripalloliitto lykkäsi pakollista uusiin palloihin siirtymistä. Älypallojen vapaaehtoinen käyttö oli jonkin aikaa kuitenkin mahdollista ottelukohtaisesti seurojen näin sovittua. 12. maaliskuuta pidetyssä kokouksessa Korisliigan seurat päättivät siirtyä älypallojen käyttöön kokouksen jälkeisen päivän otteluista lähtien. Joensuun Katajan otteluissa älypalloja ei käytetty ennen seuran putoamista EuroChallengesta.


title: Korisliiga-kausi 2012–2013

text: Tehoindeksillä mitataan pelaajan kokonaistehokkuutta. Indeksi ottelua kohti muodostuu siten, että pisteet, levypallot, koriinjohtaneet syötöt, pallonriistot ja koriinheiton torjunnat lasketaan yhteen, jonka jälkeen tuloksesta vähennetään ohiheittojen ja pallonmenetysten määrä.


title: Korisliiga-kausi 2012–2013

text: Tampereen Pyrinnön Damon Williams siirtyi sarjan kaikkien aikojen tripla-tuplatilaston kärkeen ohi Faisal Abrahamin ja nousi Mikko Koskisen ohi Pyrinnön kaikkien aikojen eniten pisteitä tehneeksi pelaajaksi. Petri Virtanen ylitti historian ensimmäisenä pelaajana 1500 koriin johtaneen syötön rajan, ja teki Kari-Pekka Klingan jälkeen historian toisena pelaajana tuhat onnistunutta kolmen pisteen koria.


title: Korisliiga-kausi 2012–2013

text: Martin Zeno antoi tammikuussa ottelussa Korikobria vastaan 16 syöttöä, mikä oli suurin yksittäisen ottelun syöttölukema sitten vuoden 2004. Salon Vilpas teki Loimaata vastaan pääsarjahistorian pienimmän pistemäärän (2) yhdellä neljänneksellä.


title: Korisliiga-kausi 2012–2013

text: Lappeenrannan NMKY teki 11. huhtikuuta 2013 käydyssä ottelussa Pyrintöä vastaan vain 40 pistettä, mikä oli miesten pääsarjan alhaisin pistemäärä vuodesta 2000 käytössä olleen 24 sekunnin hyökkäysaikana. Vuosina 1957–2000 käytössä olleen 30 sekunnin hyökkäysajan aikana alhaisin pistemäärä oli 29 pistettä.


title: Korisliiga-kausi 2012–2013

text:
Lähde:
Lähde:
Vapaaheittopalkinnon sai Forssan Koripoikien Sami Ikävalko. Fair Play -palkinto myönnettiin Kouvoille, ja parhaan toimitsijapöydän palkinnon sai KTP-Basket.


title: Kari Juusonen

text: Kari Juusonen (s. 16. huhtikuuta 1967 Jyväskylä) on suomalainen elokuvaohjaaja. Juusonen on ohjannut kaksi pitkää animaatioelokuvaa sekä useita lyhytelokuvia. Juusonen oli ehdolla Parhaan ohjauksen Jussi -palkinnon saajaksi animaatioelokuvasta "Niko – Lentäjän poika". Vuonna 2012 elokuvalle valmistui jatko-osa "Niko 2 – lentäjäveljekset". Juusonen voitti lyhytanimaatiollaan "Pizza Passionata" Cannesin elokuvajuhlilla merkittävän "Jury Prize Ex-aequo" -palkinnon vuonna 2001.


title: Adour

text: Adour (, ) on joki Lounais-Ranskassa. Se saa alkunsa Pyreneiden vuoristosta ja laskee Biskajanlahteen Atlantin valtamereen. Joen pituus on noin 324 kilometriä.


title: Norja kesäolympialaisissa 1952

text: Norja osallistui Helsingin kesäolympialaisiin 1952 102 urheilijan voimin, jotka osallistuivat 14 eri lajiin. Norjan lippua avajaisissa kantoi yleisurheilija Martin Stokken. Mitalitilastossa Norja oli sijalla 10 keräten kisoista viisi mitalia (kolme kultaa, kaksi hopeaa).


title: Malala Yousafzai

text: Malala Yousafzai (, , s. 12. heinäkuuta 1997 Mingora, Khyber Pakhtunkhwan provinssi, Pakistan) on pakistanilainen pataaniheimoon kuuluva Nobel-palkittu rauhanaktivisti. Hänet tunnetaan lasten oikeuksien puolestapuhujana ja blogiaktivistina. Yousafzai alkoi 11-vuotiaana pitää salanimellä BBC:n urdunkielisellä osastolla blogia, jossa arvosteltiin Pakistanin Tehrik-i-Talibanin vallan aikaisia lapsiin kohdistuneita ihmisoikeusloukkauksia ja julmuuksia. Hän oli lasten rauhanpalkintoehdokkaana vuonna 2011.


title: Malala Yousafzai

text: Vuonna 2013 Yousafzai sai Euroopan parlamentin myöntämän Saharov-palkinnon. Vuonna 2014 Yousafzai sai Nobelin rauhanpalkinnon yhdessä intialaisen Kailash Satyarthin kanssa. Hän on kaikkien aikojen nuorin Nobel-palkittu. Yousafzai on asunut perheensä kanssa Birminghamissa vuodesta 2013.


title: Malala Yousafzai

text: Hän pääsi opiskelemaan filosofiaa, politiikkaa ja taloustiedettä Oxfordin yliopistoon Isossa-Britanniassa loppukesästä 2017.


title: Malala Yousafzai

text: Malala on yhdessä brittijournalisti Christina Lambin kanssa kirjoittanut kokemuksistaan kirjan "Minä olen Malala: Koulutyttö, jonka Taliban yritti vaientaa". Se julkaistiin englanniksi 2013 ja suomeksi seuraavana vuonna.


title: Malala Yousafzai

text: 9. lokakuuta 2012 aseistettu Taliban-mies avasi tulen Yousafzaita kohti tämän ollessa koulumatkalla. Yousafzai loukkaantui vakavasti päähän ja niskaan osuneista luodeista, mutta selvisi hyökkäyksestä. Malalaa ammuttiin, koska hän puhui Talibania vastaan ja muun muassa koulujen avaamisen puolesta. Malala oli raportoinut medialle paikallisesta tilanteesta.


title: Malala Yousafzai

text: Myös kaksi Yousafzain koulutoveria loukkaantui vakavasti luodeista. Yousafzai vietiin hoitoon Britanniaan, jonne hän jäi asumaan ja käymään koulua. Malalan toinen puoli kasvoista on halvaantunut ampumisen takia. Talibanin tiedottaja Ihsanullah Ihsan kertoi tiedotusvälineille Talibanin olevan iskun takana.


title: C-vene

text: C-vene, tai Erikoisluokka C, ruotsiksi Särklass C, on pienehkö suomalainen klassinen vene. Vene oli Suomen purjehtijaliiton ratkaisu uudeksi veneluokaksi sodanjälkeisen aikaan, jolloin rakennustarvikkeita ja muita resursseja oli heikosti käytettävissä. Suunnitteluajatukseltaan C-veneet muistuttavat paljon isosiskojaan A-veneitä, joiden purjepinta-ala on kaksinkertainen C-veneisiin verrattuna.


title: C-vene

text: C-vene on konstruktioluokka, eli kaikki veneet ovat keskenään erilaisia, mutta ne noudattavat tiettyjä mittarajoja, koskien esimerkiksi veneen pituutta, purjepinta-alaa ja painoa. C-veneen mittasääntö päivitti vanhaa Pojkbåt 15 m² -luokkaa ja muun muossa uuden mittasäännön purjepinta-ala on sama. Veneenä C-vene on hiukan pienempi kuin pienimmät Saaristoristeilijät ja Hai-veneet, joissa on noin 22 m² purjepinta-ala.


title: C-vene

text: C-veneet ovat pieniä, tavallisesti kolmen hengen miehistöllä purjehdittavia kilpailukelpoisia retkiveneitä. Veneet on ruffattu, eli niissä on pieni kannen päällä oleva kajuutta, joka kasvattaa sisätiloja. Veneillä kilpailtiin säännöllisesti 60-luvun lopulle saakka jonka jälkeen kilpailutoiminta lakkasi toisin kuin isosiskolla A-veneellä jolla kilpaillaan edelleen suuremmissa regatoissa.


title: C-vene

text: C-luokka oli hyvin suosittu sotaa seuranneina vuosina ja luokkaan rakennettiin kaikkiaan 32 venettä. Luokan tärkeimpiä suunnittelijoita oli Gösta Kyntzell, joka suunnitteli C-veneistä kaikkiaan 25, joista kahdeksan itselleen. Gösta Kyntzellin itselleen suunnittelemat veneet kuuluvat Inga-Lill -sarjaan, jossa kaikilla veneillä on sama nimi, mutta yksilöllinen järjestysnumero. Inga-Lill -veneitä rakennettiin kaikkiaan 44 kappaletta. Myös mm. Birger Slotte suunnitteli varhaisen C-veneen.


title: C-vene

text: Tänään C-veneet ovat huvenneet ja SPVn rekisteristä ei löydy yhtään C-venettä. Veneitä lienee vielä Suomessa kourallinen perustuen silloin tällöin julkaistaviinveneiden myynti-ilmoituksiin.


title: Vala (täsmennyssivu)

text: Vala tai Wala voi viitata johonkin seuraavista:


title: Kale (täsmennyssivu)

text: Kale voi viitata johonkin seuraavista:


title: Vale

text: Vale voi viitata johonkin seuraavista:


title: Roofdier-luokka

text: Roofdier-luokka oli Alankomaiden Kuninkaallisen laivaston kuuden aluksen muodostama fregattiluokka, jonka alukset valmistettiin Yhdysvaltain MDAP-rahotuksella Yhdysvalloissa 1950-luvulla.


title: Roofdier-luokka

text: Alukset suunniteltiin suojaamaan hitaita rannikkosaattueita Englannin kanaalissa ja Pohjanmerellä. Ne olivat hitaita toisen maailmansodan mallin mukaisin ilmatorjunta- ja valvontajärjestelmin varustettuja. Ne osoittautuivat kuitenkin sopiviksi rauhan ajan tehtäviinsä erityisesti kalastuksen valvontaan ja osa aluksista jatkoikin tehtävässä aina 1980-luvulle saakka.


title: Roofdier-luokka

text: Aluksista muodostettiin laivastoon yksi laivue. Ne poistettiin palveluksesta 1980-luvun puolivälissä, jotta niiden ylläpitoon käytetyt varat voitiin käyttää uudishankintoihin.


title: Costa Coffee

text: Costa Coffee on brittiläinen kahvilaketju, joka on osa Whitbread-yhtiötä. Ketjun perustivat italialaiset veljekset Sergio ja Bruno Costa Lontoossa vuonna 1971. Nykyisin ketjulla on noin 2200 toimipistettä, joista lähes 1400 sijaitsee Yhdistyneessä kuningaskunnassa.


title: Teenage Mutant Ninja Turtles (IDW)

text: Teenage Mutant Ninja Turtles on meneillään oleva IDW:n kustantama sarjakuvalehti, jossa keskitytään Teini-ikäisten mutanttininjakilpikonnien seikkailuihin. Sarjakuvan julkaisemisen aloitti Mirage Studios vuonna 1984, jonka luojina olivat Kevin Eastman ja Peter Laird. IDW alkoi julkaista uutta sarjaa elokuusta 2011 lähtien.


title: Teenage Mutant Ninja Turtles (IDW)

text: 2. huhtikuuta 2011 IDW Publishing julkisti WonderCon tapahtumassa ostaneensa Turtlesien sarjakuvaoikeudet. Alustavasti kustantamon tarkoitus on aloittaa uuden sarjakuvan julkaiseminen myöhään kesällä 2011. Lisäksi he aikovat julkaista kovakantisen painoksen, joka sisältää ensimmäiset yksitoista alkuperäistä sarjakuvaa. Kesäkuussa 2011 IDW julkisti Kevin Eastmanin palaavan sarjakuvan pariin, jota hän tekee yhdessä Tom Waltzin ja Dan Duncanin kanssa. 24. elokuuta IDW julkaisi sarjakuvan ensimmäisen numeron.


title: Teenage Mutant Ninja Turtles (IDW)

text: Leonardo, Donatello ja Michelangelo elävät Mestari Tikkun kanssa. Turtles kolmikko muuttui salaperäisen mönjän seurauksena mutanteiksi, joista neljäs kilpikonna, Raphael joutui vielä muuttumisvaiheessa kissan nappaamaksi, josta myöhemmin muuttui mönjän myötä Old Hob niminen roisto. Tikku yritti pelastaa Raphaelin Old Hobilta, mutta onnistui osittain. Old Hob pakeni paikalta Tikun raapaistua hänen naamaansa, kun taas Raphael tippui kadulle. Tikku pelasti kassissa olleet kilpikonnat vetämällä heidät suojaan viemäriin, ennen kuin roistot pääsisivät heidän käsiksi. Tarina alkaa kun kahdeksantoista kuukautta on kulunut tapahtuneesta, Turtlesit ovat harjoitelleet ninjutsua ja jatkaneet kadonneen veljensä etsintöjä. Sillä välin Raphael on elänyt yksin New Yorkin kaduilla, ja tapaa myöhemmin Casey Jonesin. Hän joutuu kuitenkin Jonesin kanssa heti pulaan, kun Old Hob jengeineen käy hänen kimppuunsa. Taistelun jälkeen Raphael löytää kadonneet veljensä ja ryhmä yhdistää voimansa aloittaakseen uudet seikkailut Turtles nelikkona. Old Hobin vielä väijytessä taustalla nousee Turtleseille uusi uhka, Kenraali Krang ja hänen apurinsa Baxter Stockman.


title: Pallekärhö

text: Pallekärhö ("Clematis cirrhosa") on ikivihreä kukkiva köynnös.


title: Pallekärhö

text: Pallekärhö kasvaa 3–4 metriä pitkäksi. Sen lehdet ovat ainavihannat, ja kasvavat kolmen lehden ryhmissä. Lehdykät ovat pienet ja hammaslaitaiset. Pallekärhö kukkii varhain keväällä. Sen kukat ovat kuppimaiset, halkaisijaltaan 2–7 cm kermanväriset, usein punaläikkäiset. Kukissa on neljä terälehteä. Ne kasvavat edellisen vuoden versojen lehtihankoihin yksin, pareittain tai joskus kolmittain. Kukkien tuoksu muistuttaa sitruksia. Kukkien lakastuttua niiden paikalle kehittyvät hopeanhohtoiset pähkyläpallot jotka lisäävät köynnöksen näyttävyyttä myöhemmin kesällä.


title: Pallekärhö

text: Pallekärhö on kotoisin Etelä-Euroopasta ja Välimeren seudulta. Sen muunnos "Clematis cirrhosa" var. "balearica" kasvaa Mallorcalla, Minorcalla, Sardiniassa ja Korsikalla. Sen lehdet muuttuvat talvella pronssinvärisiksi. Luonnonvaraisten pallekärhöjen kukkien väri ja varsinkin niissä olevien punaisten pilkkujen määrä vaihtelee, ja puutarhurit ovatkin jalostaneet niistä lukuisia viljelylajikkeita.


title: Mollweiden projektio

text: Mollweiden projektio on lieriöprojektioista muokattu karttaprojektio, jota käytetään yleisesti maailmankartoissa ja myös tähtikartoissa. Se tunnetaan myös nimillä "Babinet'n projektio", "homalografinen projektio" ja "elliptinen projektio". Kuten sen täsmällisempi nimi "Mollweiden oikeapintainen projektio" osoittaa, tämän projektion mukaisissa kartoissa eri alueiden pinta-alojen suhteet ovat oikeat, mutta kulmat ja alueiden muodot vääristyvät suuresti varsinkin kartan reunoilla. Mollweiden projektiota käytetään varsinkin sellaisissa kartoissa, joissa pinta-alojen oikeellisuutta pidetään tärkeämpänä kuin alueiden muotojen, esimerkiksi kartoissa, jotka kuvaavat jonkin asian jakautumista maapallon eri alueille.


title: Mollweiden projektio

text: Projektion julkaisi ensimmäisenä matemaatikko ja tähtitieteilijä Karl Brandan Mollweide (1774-1825) Leipzigissä vuonna 1805. Yleisemmin tunnetuksi sen teki Jacques Babinet vuonna 1857, jolloin hän antoi sille nimen "homalografinen projektio". Tällä nimellä sitä käytettiin 1800-luvulla yleisesti tähtikartoissa.


title: Mollweiden projektio

text: Mollweiden projektiossa maanpinnan kohta, jonka leveysaste on formula_1 ja pituusaste eroaa sovitusta keskimeridiaanista kulman formula_2 verran, kuvataan tasopinnan pisteeseen (x,y), jonka koordinaatit ovat:


title: Mollweiden projektio

text: missä apukulma formula_5 määritellään yhtälöllä


title: Mollweiden projektio

text: Yhtälö (1) voidaan ratkaista Newtonin menetelmällä, jolloin lauseke suppenee nopeasti muualla paitsi napojen läheisyydessä:


title: Mollweiden projektio

text: Jos φ = ±π/2, on myös θ = ±π/2. Tässä tapauksessa Newtonin menetelmän mukaista iteraatiota ei voida suorittaa, sillä se saattaa johtaa nollalla jakoon.


title: Mollweiden projektio

text: Mollweiden projektio on pseudosylindrinen projektio, jossa päiväntasaaja on vaakasuora viiva. Se on kohtisuorassa tiettyä, kartan keskikohdan kautta kulkevaa pituuspiiriä vastaan, jonka pituus on puolet päiväntasaajan pituudesta. Leveyspiirien välimatkat kartalla pienenevät napoja kohti mentäessä, kun taas pituuspiirit leikkaavat päiväntasaajan tasaisin välein. Pituuspiirit 90 astetta keskipituuspiirin itä- ja länsipuolella muodostavat täydellisen ympyrän, ja koko maapalloa esittää ellipsin muotoinen alue, jonka pituus on kaksi kertaa niin suuri kuin leveys. Pinta-alojen suhde ellipsin sekä minkä tahansa kahden leveyspiirin välillä on sama kuin vastaavien pinta-alojen suhde maapallolla, mutta alueiden muodot vääristyvät varsinkin kartan reunojen läheisyydessä, joskaan eivät niin paljon kuin sinusoidaalisessa projektiossa.


title: Mollweiden projektio

text: Muotojen vääristymistä voidaan vähentää käyttämällä projektion "lohkottua" muunnosta. "Sinusoidaalisessa lohkotussa" Mollweiden projektiossa ei ole yhtä keskipituuspiiriä vaan useita keskipituuspiirin tavoin käsiteltyä pituuspiirin puolikasta, jotka kohtaavat päiväntasaajan suorassa kulmassa, vuorotellen kummaltakin puolelta. Täten maan pinta jakautuu lohkoihin. Sitä vastoin "yhdensuuntaisesti lohkotussa" Mollweiden projektiossa käytetään useita erillisiä keskipituuspiirejä, jolloin maan pinta jakautuu useampaan ellipsiin, jotka sivuavat toisiaan päiväntasaajalla. Harvemmin projektiota käytetään vinoasentoisena siten, että muotojen vääristymät keskittyvät valtameriin, jolloin manteret pysyvät paremmin oikean muotoisina.


title: Mollweiden projektio

text: Mollweiden projektion pohjalta on kehitetty useita muita karttaprojektioita kuten Gooden homolosiniprojektio, van der Grintenin projektio ja Boggsin eumorfinen projektio.


title: Raisio-tunneli

text: Raisio-tunneli oli 220 metriä pitkä vuonna 1992 käyttöön otettu ja 2012 purettu katuverkkoon kuulunut tunneli Raisiossa Mahittulan kaupunginosassa, Varsinais-Suomessa. Raisio-tunnelissa kulkevan tien nimi oli "Kuninkaanväylä" ja se oli tarkoitettu vain autoille. Kevytliikenne kulki Turun ohikulkutien (kt 40) vieressä. Tunneli oli vilkkaassa käytössä ja se on ollut oikotie Pohjois-Kuninkojan liikemyymälöihin. Raisio-tunneli oli ensimmäisiä kuituvahvisteisella ruiskubetonilla vuorattuja tunneleita Suomessa.


title: Raisio-tunneli

text: Tunneli suljettiin turvallisyyssyistä lokakuussa 2011. Tuolloin tunneli oli huonokuntoinen ja sen korjaaminen arvioitiin liian hankalaksi ja kalliiksi. Tunneli muutettiin syksyn 2012 aikana kallioleikkaukseksi ja se avattiin liikenteelle saman vuoden marraskuussa. Kalliosta louhittiin noin 121 000 kuutiota ja siitä syntyi mursketta 300 000 tonnia. Urakoitsijana toimii Destia Oy ja urakan hinta oli 1,9 miljoonaa euroa.


title: Raisio-tunneli

text: Raisio-tunnelin viereisessä luolassa sijaitsee Elisan tietoliikennekeskus.


title: Petri Kaijansinkko

text: Petri Olavi Kaijansinkko (s. 26. tammikuuta 1967 Äänekoski) on suomalainen pesäpallovalmentaja ja pelinjohtaja.


title: Petri Kaijansinkko

text: Jyväskylän Kirissä A-juniori-ikäiseksi asti pelannut Kaijansinkko aloitti valmennustehtävät jo 15-vuotiaana. Kaijansinkko on toiminut muun muassa Kirin naisten pelijohtajana mestaruusvuonna 1989 sekä Lapuan Virkiän pelinjohtajana sen voittaessa naisten Suomen mestaruuden vuosina 1992 ja 1993. Hän toimi Superpesiksen toimitusjohtajana syyskuusta 2011 lokakuuhun 2012. Sen jälkeen hän toimi Hyvinkään Tahko kakkospelinjohtajana, toiminnanjohtajana ja urheilutoimenjohtajana marraskuusta 2012 heinäkuuhun 2013, jolloin osapuolet purkivat sopimuksensa. Ennen pestiään Tahkossa Kaijansinkko toimi pitkään Porin Pesäkarhujen pelinjohtajana. Lisäksi hän on toiminut Jyväskylän Kirissä, Lapuan Virkiässä, Oulun Lipossa sekä Pattijoen Urheilijoissa.


title: Petri Kaijansinkko

text: Kaijansinkko oli osallisena vuonna 1998 Pesäpallon sopupeliskandaalissa ja sai lyhyen ehdollisen vankeusrangaistuksen.


title: Petri Kaijansinkko

text: Ansiomerkit


title: Veli-Matti Ahonen

text: Veli-Matti Ahonen on suomalainen mäkihyppääjä, joka kilpaili maailmancup-tasolla 1980-luvun puolivälissä.


title: Veli-Matti Ahonen

text: Ahonen sijoittui kaudella 1983–1984 mäkiviikon osakilpailussa Bischofshofenissa 13:nneksi. Pari viikkoa myöhemmin hän saavutti uransa ainoat maailmancupin palkintokorokepaikat oltuaan Sapporossa toinen sekä normaalimäen että suurmäen kilpailussa. Maailmancupin kokonaiskilpailussa hän sijoittui tuolla kaudella 20:nneksi.


title: Veli-Matti Ahonen

text: Joukkuemäkihypyn Suomen-mestaruuskilpailussa Ahonen oli hopealla vuonna 1984. Joukkueessa hyppäsivät myös Kimmo Kylmäaho, Pekka Suorsa ja Hannu Ahonen


title: Vasili Tihonov (täsmennyssivu)

text: Vasili Tihonov voi tarkoittaa seuraavia henkilöitä:


title: Kasmir

text: Kasmir (oikealta nimeltään Thomas Antero Kirjonen, s. 27. maaliskuuta 1985 Espoo) on suomalainen muusikko, lauluntekijä ja laulaja. Hän tuli alun perin tunnetuksi Suomessa kesällä 2014 kesähitillään ”Vadelmavene”.


title: Kasmir

text: Ennen soolouraansa Kasmir on toiminut laulajana Collarbone- ja 15 Minutes Before The Dive -yhtyeissä. Collarbonessa hän oli myös tekemässä yhtyeen kappaleita. Päivätyönään hän työskenteli aiemmin kokkina.


title: Kasmir

text: Hän on tehnyt kappaleita myös useille suomalaisartisteille, kuten Anna Abreulle, Jannalle, Isac Elliotille, Diandra Floresille sekä Robinille. HeavyWeight-ryhmälle hän on ollut tekemässä kappaleita ”Fireworks” sekä ”On the Edge”, joilla hän myös toimii solistina. Lisäksi hän teki yhteiskeikkoja HeavyWeightin kanssa. Hän on vieraillut myös Asteen ja Sannin kappaleilla. Hän oli mukana tuottajansa Hank Solon elokuussa 2016 julkaistulla ”Söpö”-debyyttisinglellä.


title: Kasmir

text: Ensimmäisen soolosinglensä, ”Vadelmaveneen”, Kasmir julkaisi 4. huhtikuuta 2014. Kappale valittiin The Voicen äänestyksessä vuoden 2014 kesähitiksi. ”Vadelmavene” oli mukana myös elokuussa 2014 ensi-iltansa saaneessa "Kesäkaverit"-elokuvassa. Hank Solon ja Jonas W. Karlssonin tuottama esikoisalbumi "AMK Dropout" julkaistiin 19. syyskuuta 2014. Kasmir on kuvaillut musiikkiaan ”purkkasouliksi”. Hän sai esikoisalbumillaan ensimmäisenä Suomessa kultalevyn pelkillä suoratoistokuunteluilla, kun albumia oli kuunneltu kymmenen miljoonaa kertaa, vaikka albumia oli myyty vain noin 3 000 kappaletta.


title: Kasmir

text: Kasmir palkittiin vuoden tulokkaana vuoden 2015 Emma-gaalassa. Single ”Vadelmavene” palkittiin puolestaan vuoden biisinä.


title: Kasmir

text: Kasmir esitti yhdessä SAARAn kanssa vuoden 2015 Kesäkumikappaleen ”Vauvoja”. Kappale oli kampanjan 20. kesäkumikappale. Kappale poikkesi teemaltaan aiempien vuosien kesäkumikappaleista, sillä ne olivat aiemmin liittyneet muun muassa irtosuhteisiin. ”Vauvoja”-kappale puolestaan kertoo rakkaudesta, lasten hankinnasta sekä vakavasta parisuhteesta. Kappaleella myönnettiin elokuussa 2015 Sydänmerkki ensimmäisenä musiikkikappaleena. Kappale nousi kesällä 2015 viideksi peräkkäiseksi viikoksi Suomen soitetuimmaksi radiokappaleeksi. YleX:n musiikkipäällikkön Peppi Puljujärven mukaan kappale nousi ensimmäisenä kesäkumikappaleena myös muiden radiokanavien soittolistoille, kun aiemmin kesäkumikappaleet ovat soineet lähinnä Ylen radiokanavilla.


title: Kasmir

text: Kasmir julkaisi helmikuussa 2016 ensimmäisen singlen, ”Amen, toiselta albumiltaan. Tuolloin albumin kerrottiin ilmestyvän tulevana syksynä, mutta sittemmin sen julkaisua siirrettiin useasti. Vuoden 2016 julkaistiin myös singlet ”Moshaamaan” ja ”Nutellaa ja jutellaa”, mutta nuo kappaleet eivät lopulta päätyneet toiselle albumille, sille ne eivät lopulta enää sopineet albumikokonaisuuteen. Tammikuussa 2017 julkaistiin seuraava single, ”Huonoo seuraa”.


title: Kasmir

text: Helmikuussa 2017 hän oli yksi kilpailijoista MTV3-kanavan "Tanssii tähtien kanssa" -ohjelman kymmenennen tuotantokauden kilpailijoista. Kasmir joutui keskeyttämään kilpailun maaliskuussa Axl Smithin salakatselun oikeudenkäynnistä nousseen kohun vuoksi. Smith oli jakanut Kasmirin keikkabändin yhteiseen WhatsApp-ryhmään salaa kuvatun videon, jossa Kasmir harrastaa seksiä. Mediassa oli kuitenkin annettu ymmärtää, että ryhmään olisi jaettu useita Smithin kuvaamia seksivideoita. Kasmir toimi oikeudessa jutun todistajana. Kohun myötä myös useat radiokanavat poistivat Kasmirin musiikin soittolistoiltaan.


title: Kasmir

text: Kasmirin toinen albumi julkaistiin lopulta helmikuussa 2018. Se nousi ensimmäisellä listaviikollaan Suomen virallisen albumilistan ensimmäiselle sijalle ja on ylittänyt kultalevyrajan. Albumilta julkaistiin kuusi singleä helmikuun 2016 ja tammikuun 2018 välillä.


title: Kasmir

text: Keväällä 2018 hän on yksi "Vain elämää" -televisiosarjan kahdeksannen kauden artisteista.Annoskateus – stooreja ja reseptejä, WSOY 2018. Yhdessä Erkka Mykkäsen kanssa. EAN: 9789510427743


title: Hr. Ms. Van Nes (F805)

text: Hr. Ms. Van Nes (runkonumero F805) oli Alankomaiden kuninkaallisen laivaston Van Speijk -luokan ohjusfregatti.


title: Hr. Ms. Van Nes (F805)

text: Alus tilattiin Royal Scheldeltä Vlissingenistä. Sen köli laskettiin 25. heinäkuuta 1965 ja alus laskettiin vesille 26. maaliskuuta 1966. Alus valmistui 9. elokuuta 1967.


title: Hr. Ms. Van Nes (F805)

text: Alus poistettiin palveluksesta ja se luovutettiin 1988 Indonesian laivastolle nimellä "KRI Oswald Siahaan".


title: Hr. Ms. Van Galen (F803)

text: Hr. Ms. Van Galen (runkonumero F803) oli Alankomaiden kuninkaallisen laivaston Van Speijk -luokan ohjusfregatti.


title: Hr. Ms. Van Galen (F803)

text: Alus tilattiin Royal Scheldeltä Vlissingenistä ja sen köli laskettiin 25. heinäkuuta 1963. Alus laskettiin vesille 19. kesäkuuta 1965 ja se valmistui 1. maaliskuuta 1967.


title: Hr. Ms. Van Galen (F803)

text: Alus poistettiin palveluksesta ja se luovutettiin 1987 Indonesian laivastolle nimellä "KRI Yos Sudarso".


title: Hr. Ms. Van Speijk (F802)

text: Hr. Ms. Van Speijk (runkonumero F802) oli Alankomaiden kuninkaallisen laivaston Van Speijk -luokan ohjusfregatti.


title: Hr. Ms. Van Speijk (F802)

text: Alus tilattiin Amsterdamin telakalta. Sen köli laskettiin 1. lokakuuta 1963 ja alus laskettiin vesille 5. maaliskuuta 1965. Alus valmistui 14. huhtikuuta 1967.


title: Hr. Ms. Van Speijk (F802)

text: Alus poistettiin palveluksesta ja se luovutettiin 1986 Indonesian laivastolle nimellä "KRI Slamet Riyadi".


title: Hr. Ms. Tjerk Hiddes (F804)

text: Hr. Ms. Tjerk Hiddes (runkonumero F804) oli Alankomaiden kuninkaallisen laivaston Van Speijk -luokan ohjusfregatti.


title: Hr. Ms. Tjerk Hiddes (F804)

text: Alus tilattiin Amsterdamin telakalta. Sen köli laskettiin 1. kesäkuuta 1964 ja alus laskettiin vesille 17. joulukuuta 1965. Alus valmistui 16. elokuuta 1967.


title: Hr. Ms. Tjerk Hiddes (F804)

text: Alus poistettiin palveluksesta ja se luovutettiin 1986 Indonesian laivastolle nimellä "KRI Ahmad Yani".


title: Hr. Ms. Isaac Sweers (F814)

text: Hr. Ms. Isaac Sweers (runkonumero F814) oli Alankomaiden kuninkaallisen laivaston Van Speijk -luokan ohjusfregatti.


title: Hr. Ms. Isaac Sweers (F814)

text: Alus tilattiin Amsterdamin telakalta. Sen köli laskettiin 5. toukokuuta 1965 ja alus laskettiin vesille 10. maaliskuuta 1967. Alus valmistui 15. toukokuuta 1968.


title: Hr. Ms. Isaac Sweers (F814)

text: Alus poistettiin palveluksesta ja se luovutettiin 1989 Indonesian laivastolle nimellä "KRI Karel Satsuit Tubun".


title: Hr. Ms. Wolf (F817)

text: Hr. Ms. Wolf (runkonumero F817) oli Alankomaiden kuninkaallisen laivaston Roofdier-luokan fregatti.


title: Hr. Ms. Wolf (F817)

text: Alus tilattiin Avondalelta Yhdysvalloista. Sen köli laskettiin 15. marraskuuta 1952 ja alus laskettiin vesille 2. tammikuuta 1954. Alus valmistui 26. maaliskuuta 1954.


title: Hr. Ms. Wolf (F817)

text: Alus poistettiin palveluksesta ja se myytiin 1985.


title: Hr. Ms. Panter (F821)

text: Hr. Ms. Panter (runkonumero F821) oli Alankomaiden kuninkaallisen laivaston Roofdier-luokan fregatti.


title: Hr. Ms. Panter (F821)

text: Alus tilattiin Avondalelta Yhdysvalloista. Sen köli laskettiin 1. joulukuuta 1952 ja alus laskettiin vesille 30. tammikuuta 1954. Alus valmistui 11. kesäkuuta 1954.


title: Hr. Ms. Panter (F821)

text: Alus poistettiin palveluksesta ja se romutettiin 1987.


title: Hr. Ms. Jaguar (F822)

text: Hr. Ms. Jaguar (runkonumero F822) oli Alankomaiden kuninkaallisen laivaston Roofdier-luokan fregatti.


title: Hr. Ms. Jaguar (F822)

text: Alus tilattiin Avondalelta Yhdysvalloista. Sen köli laskettiin 10. joulukuuta 1952 ja alus laskettiin vesille 20. maaliskuuta 1954. Alus valmistui 22. kesäkuuta 1954.


title: Hr. Ms. Jaguar (F822)

text: Alus poistettiin palveluksesta ja se romutettiin 1988.


title: Hr. Ms. Fret (F818)

text: Hr. Ms. Fret (runkonumero F818) oli Alankomaiden kuninkaallisen laivaston Roofdier-luokan fregatti.


title: Hr. Ms. Fret (F818)

text: Alus tilattiin General Shipbuildersilta Yhdysvalloista. Sen köli laskettiin 18. joulukuuta 1952 ja alus laskettiin vesille 30. heinäkuuta 1953. Alus valmistui 4. toukokuuta 1954.


title: Hr. Ms. Fret (F818)


title: Hr. Ms. Hermerlijn (F819)

text: Hr. Ms. Hermerlijn (runkonumero F819) oli Alankomaiden kuninkaallisen laivaston Roofdier-luokan fregatti.


title: Hr. Ms. Hermerlijn (F819)

text: Alus tilattiin General Shipbuildersilta Yhdysvalloista. Sen köli laskettiin 2. maaliskuuta 1953 ja alus laskettiin vesille 6. maaliskuuta 1954. Alus valmistui 5. elokuuta 1954.


title: Hr. Ms. Hermerlijn (F819)


title: Hr. Ms. Vos (F820)

text: Hr. Ms. Vos (runkonumero F819) oli Alankomaiden kuninkaallisen laivaston Roofdier-luokan fregatti.


title: Hr. Ms. Vos (F820)

text: Alus tilattiin General Shipbuildersilta Yhdysvalloista. Sen köli laskettiin 3. elokuuta 1952 ja alus laskettiin vesille 1. toukokuuta 1954. Alus valmistui 2. joulukuuta 1954.


title: Hr. Ms. Vos (F820)


title: Lähilehti

text:
Lähilehti on Hartolan ja Sysmän kuntien alueella julkaistava tabloid-kokoinen ilmaisjakelulehti. Lehden toimituspaikkana on Sysmä.
Vuodesta 1992 Lähilehden julkaisija ja omistaja on ollut Sysmän Sanomat Oy, jonka toimitusjohta on Mai-Lis Tsatsaras. Kokonaislevikki jakelualueellaan lehdellä on yhteensä n. 6000 kpl (Hartolassa 2500 kpl ja Sysmässä 3500), sekä 700 lehteä tilattuna muualle .
Lähilehti ilmestyy kerran viikossa, keskiviikkoisin.


title: Rihmakrotit

text: Rihmakrotit eli vanhemmalta nimeltään rihmaeväkrotit ("Caulophrynidae") on krottikaloihin kuuluva heimo. Heimon lajeja tavataan syvistä vesistä kaikista lämpimistä ja lauhkeista valtameristä.


title: Rihmakrotit

text: Rihmakrottien heimon kuuluu 2 sukua ja 5 lajia. Lajeja ovat muun muassa atlantinrihmakrotti ("Caulophryne polynema") ja rihmakrotti ("C. jordani"). Heimon lajeilla esiintyy hyvin selkeää sukupuolidimorfiaa. Naaras voi saavuttaa 15–18 cm pituuden, suurin laji on "Caulophryne pelagica", kun koiras kasvaa korkeintaan 1,2—1,6 cm pitkäksi. Naaras on ruumiinrakenteeltaan lyhyehkö ja pyöreähkö. Ensimmäinen selkäevän ruoto on ipdentynyt saalistuselimeksi, mutta siinä ei ole valoa tuottavaa elintä. Selkä- ja peräevän ruodot ovat hyvin pitkät ja rihmamaiset. Vatsaevät puuttuvat ja rintaevät ovat viuhkamaiset. Poikasilla ja vapaina elävillä koirailla on vatsaevät. Aikuinen koiras on pieni ja elää naaraiden loisena ja jakaa verenkierron naaraan kanssa. Rihmakrottilajit ovat väriltään tumman ruskeita tai mustia.


title: Rihmakrotit

text: Rihmakrottilajeja tavataan Atlantista, Intian valtamerestä ja Tyynestämerestä. Lajit kiinnisaaminen on harvinaista ja usein lajien tarkan levinneisyysalueen selvittäminen on hankalaa. Rihmakrottilajit elävät 500–3 000 metrin syvyydessä.


title: Hilppa Kinos

text: Hilppa Aino Ilona Kinos (3. marraskuuta 1916 Tampere – 2. joulukuuta 1994 Tampere) oli suomalainen filosofi, psykoterapeutti ja kirjailija.


title: Hilppa Kinos

text: Hilppa Kinoksen isä oli kelloseppä Evert Kinos. Kinos opiskeli vuodesta 1936 Helsingin yliopistossa kirjallisuutta, taloustiedettä, sosiologiaa ja englantilaista filologiaa. Hän osallistui 1939 myös professori Eino Kailan filosofianluennoille. Kinos palasi Tampereelle syksyllä 1939. Hän tutustui siellä filosofian kirjastokerhossa kirjastonhoitaja Uuno Saarnioon joka palkkasi hänet kirjastoon töihin. Saarnion muutettua Helsinkiin 1940 myös Kinos siirtyi sinne Helsingin kaupunginkirjaston palvelukseen.


title: Hilppa Kinos

text: Kinos valmistui filosofian kandidaatiksi 1942 ja myöhemmin hän erikoistui psykoterapeutiksi Tukholmassa. Kinos työskenteli Helsingin kaupunginkirjastossa vuoteen 1946 saakka ja sen jälkeen hän oli työssä Tukholman kaupunginkirjastossa 1948–1958 sekä Söderbyn sairaalassa 1950–1952. Kinos toimi sittemmin psykologina Väestöliiton Tampereen neuvolassa.


title: Hilppa Kinos

text: Kinos sai 1953 Tampereen kaupungin kirjallisuuspalkinnon romaanistaan "Sivuhenkilö".


title: Uuno Sinisalo

text: Uuno Sinisalo (9. lokakuuta 1904 – 29. tammikuuta 1985 Tampere) oli suomalainen Tampereella asunut toimittaja ja kotiseutuneuvoksen arvonimellä palkittu lukuisten Tampere-aiheisten kirjojen tekijä.


title: Uuno Sinisalo

text: Sinisalo toimi 1940-luvulta alkaen "Aamulehden" toimittajana ja toimitussihteerinä, myöhemmin "Uuden Suomen" Tampereen-kirjeenvaihtajana. Hän laati Tampere-aiheisia historia-, kuva- ym. teoksia ja teki myös tamperelaisten yritysten ja yhteisöjen historiikkeja. Hän oli Tampere-Seuran sihteeri ja toiminnanjohtaja vuosina 1937–1964 sekä "Tammerkoski"-lehden päätoimittaja vuosina 1938–1979.


title: Uuno Sinisalo

text: Sinisalo sai 1947 Tampereen kaupungin kirjallisuuspalkinnon teoksestaan "Tampereen kirja" ja Tampere-palkinnon 1961. Kotiseutuneuvoksen arvonimi hänelle myönnettiin vuonna 1972.


title: Von Weissenberg

text: von Weissenberg on suomalainen aatelissuku. Suku on lähtöisin Mitausta Kuurinmaalta ja tunnettiin alkujaan nimellä "Witte". Se aateloitiin Saksassa vuonna 1786 nimellä "von Witte". Suku tuli Suomeen (Viipuriin) vuonna 1807. Valtioneuvos Ernst Bernhard von Witte naturalistoitiin Suomen aateliin vuonna 1835 ja introdusoitiin seuraavana vuonna Ritarihuoneelle nimellä "von Weissenberg", numerolla 200.


title: E. M. Staf

text: Emil Martinus (Martti) Staf (5. toukokuuta 1906 Tampere – 2. kesäkuuta 1985 Tampere) oli suomalainen lehtivalokuvaaja, joka kuvasi erityisesti Tamperetta ja tamperelaisia. Hän käytti taiteilijanimeä E. M. Staf.


title: E. M. Staf

text: Staf aloitti lehtikuvaamisen toimiessaan tamperelaisen "Aamulehden" autonkuljettajana 1925–1927 ja hän oli Aamulehden valokuvaajana vuoteen 1931 saakka. Hän opiskeli sitten valokuvausta harjoittelijana helsinkiläisessä Aarne Pietinen Oy:n valokuvaamossa 1931–1932 ja palattuaan Tampereelle perusti vaimonsa Olga Stafin kanssa "Valokuvausliike E.M. Stafin". Staf kuvasi useille eri lehdille puoluekannasta riippumatta ja suoritti myös teollisuuskuvausta ja teatterikuvausta. Staf oli mukana perustamassa Tampereen Kameraseuraa ja Tampere-Seuraa 1930-luvulla sekä sotien jälkeen Lehtikuvaajat ry:tä. Hän lopetti ammattimaisen valokuvaamisen jäätyään eläkkeelle 1976.


title: Myoida

text: Myoida on meressä elävien simpukoiden lahko. "Myoida"-simpukat elävät pohjamutaan tai -saveen, jotkin myös kallioon tai puuainekseen kaivautuneina.


title: Myoida

text: Myoida-lahkon nilviäislajeja ovat muiden muassa Suomessakin tulokaslajina esiintyvä hietasimpukka ("Mya arenaria") ja pohjoisamerikkalainen suurikokoinen geoduck ("Panopea generosa"), jotka molemmat ovat syötäviä ja paikoin kaupallisen pyynnin kohteita, sekä puurakenteita tuhoava laivamato ("Teredo navalis").


title: Brian Kobilka

text: Brian K. Kobilka (1955 Little Falls) on yhdysvaltalainen tieteilijä, joka sai Nobelin kemianpalkinnon vuonna 2012 G-proteiinikytkentäisten reseptorien tutkimisesta. Hän jakoi palkinnon Robert Lefkowitzin kanssa.


title: Brian Kobilka

text: Lefkowitz ja Kobilka tutkivat proteiineja, joiden avulla ihmiskehon solut reagoivat ympäristöstä tuleviin signaaleihin. Palkintoraadin mukaan tutkijat ovat tehneet uraauurtavaa työtä solureseptoreiden kanssa. Kobilka liittyi Lefkowitzin johtamaan työryhmään 1980-luvulla ja onnistui eristämään β-adenergistä reseptoria koodaavan geenin. Kobilka on myös mallintanut adenergisen reseptorin, G-proteiinin ja reseptorin agonistin muodostaman kompleksin rakenteen käyttämällä hyväksi röntgenkristallografiaa. Hän toimii lääketieteen ja molekulaarisen ja solufysiologian professorina Stanfordin yliopistossa.


title: Robert Lefkowitz

text: Robert J. Lefkowitz (1943, New York, Yhdysvallat) on yhdysvaltalainen lääkäri ja tieteilijä, joka sai Nobelin kemianpalkinnon vuonna 2012 G-proteiinikytkentäisten reseptorien tutkimisesta. Hän jakoi palkinnon Brian Kobilkan kanssa. Lefkowitz on tutkinut ja löytänyt useita G-proteiinikytkentäisiä reseptoreja, muun muassa β-adenergisiä reseptoreja käyttämällä jodin radioaktiivista isotooppia sisältäviä hormoneja, muun muassa adrenaliinia ja kortikotropiinia. Nämä tutkimuksensa hän aloitti vuonna 1968. Lefkowitzin työ on auttanut ymmärtämään solujen reseptorien toimintaa. Tutkimus on merkittävä myös, koska useat lääkeaineet vaikuttavat G-proteiinikytkentäisiin reseptoreihin. Lefkowitz työskentelee Howard Hughes Medical Institutessa ja biokemian professorina Duke Universityssä.


title: USS Burrows (DE-105)

text: USS Burrows (runkonumero DE-105) oli Yhdysvaltain laivaston Cannon-luokan saattuehävittäjä, joka palveli toisessa maailmansodassa Atlantilla suojaten saattueita.


title: USS Burrows (DE-105)

text: Alus tilattiin Wilmingtonista Delawaresta Dravo Corporationilta. Sen köli laskettiin 24. maaliskuuta 1943 ja alus laskettiin vesille 2. lokakuuta kumminaan Ruth C. Tech. Alus otettiin palvelukseen 19. joulukuuta, ja sen ensimmäisenä päällikkönä oli Robert W. Graham.


title: USS Burrows (DE-105)

text: Alus lähti 30. joulukuuta 1943 Philadelphiasta koeajoihin Bermudalle, mistä "USS Burrows" palasi Philadelphiaan 9. helmikuuta 1944. Se käväisi telakalla, jossa koeajoissa havaitut viat korjattiin, ennen lähtöään Norfolkiin koululaivaksi. Kolmisen viikkoa myöhemmin alus sai määräyksen siirtyä New Yorkiin odottamaan ensimmäistä saattuetehtäväänsä.


title: USS Burrows (DE-105)

text: Vuoden 1945 joulukuun lopun ja tammikuun 1946 alus makasi ankkurissa Guiuanin satamassa tai sään seurantapartiossa. Alus sai 31. tammikuuta määräyksen liittyä 16. saattajaviirikköön palatakseen Yhdysvaltoihin. Vierailtuaan Pearl Harborissa 13. helmikuuta alus jatkoi edelleen San Pedroon, jossa se kiinnittyi laituriin 23. helmikuuta. Maaliskuussa alus jatkoi matkaansa Norfolkiin palveluksesta poistamista varten. Se siirrettiin reserviin 14. kesäkuuta 1946 Green Covessa Floridassa.


title: USS Burrows (DE-105)

text: Vuonna 1950 "USS Burrows" päätettiin luovuttaa Alankomaille osana MDAP-ohjelmaa (). Alus hinattiin helmikuussa Bostoniin huollettavaksi ja se siirrettiin uusille omistajille 1. kesäkuuta. Alus poistettiin Yhdysvaltain laivaston alusluettelosta 26. syyskuuta.


title: USS Burrows (DE-105)

text: Alankomaiden laivasto nimesi aluksen "Hr. Ms. Van Amsteliksi" ja se palveli seitsemäntoista vuotta, kunnes se poistettiin palveluksesta 1968. Alus myytiin Simons Scheepsslooparij N. V.:lle Rotterdamiin romutettavaksi.


title: Matti-Trikoo

text: Matti-Trikoo Oy oli suomalainen Tampereella toiminut tekstiiliteollisuusyritys (trikookutomo ja ompelimo). Yrityksen perusti Matti Sutinen 1922 ja se toimi vuoteen 1949 saakka nimellä "Matti Sutisen Kutomo Oy".


title: Matti-Trikoo

text: Matti-Trikoon kolmikerroksinen rapattu funkkistyylinen tehdas- ja konttorirakennus sijaitsi Viinikan liikenneympyrän pohjoisreunassa Viinikankadun ja Tehdaskadun kulmauksessa. Talo kärsi vaurioita talvisodan pommituksissa mutta sitä korjattiin ja vuonna 1950 talo sai lisäkerroksen. Vuonna 1967 valmistui vielä yksi lisäkerros ja talon kellariin rakennettiin varastotiloja. Enimmillään Matti-Trikoon palveluksessa oli vajaa 200 työntekijää.


title: Matti-Trikoo

text: 1990-luvulla toimintansa lopettaneen tehtaan tiloissa toimi osto- ja myyntiliike. Tehdaskiinteistöstä kaavailtiin hotellia mutta lopulta rakennus purettiin keväällä 2000. Nykyisin rakennuksen paikalla on autojen pysäköintialue.


title: USS Rinehart

text: USS Rinehart (runkonumero DE-196) oli Yhdysvaltain laivaston Cannon-luokan saattuehävittäjä, joka palveli toisessa maailmansodassa Atlantilla suojaten saattueita.


title: USS Rinehart

text: ALus tilattiin Federal Shipbuilding and Dry Dock Companyltä Newarkista New Jerseystä. Sen köli laskettiin 21. lokakuuta 1943 ja alus laskettiin vesille 9. tammikuuta 1944 kumminaan Dorothy Ruth Rinehart. Alus otettiin palvelukseen 12. helmikuuta, ja sen ensimmäisenä päällikkönä oli Partee W. Crouch.


title: USS Rinehart

text: "USS Rinehart" lähti Wakelta 1. joulukuuta 1945 ja se otti kyytiin laivaston henkilöstöä Eniwetokilta kuljetettavaksi Pearl Harboriin, jonne se saapui 14. joulukuuta. Palveltuaan sääaluksena Pearl Harborissa alus lähti 2. helmikuuta kohti Yhdysvaltain länsirannikkoa. Alus käväisi San Pedrossa ennen Panaman kanavan läpäisyä 1. maaliskuuta ja se saapui 7. maaliskuuta Bostonin laivastontelakalle. Alus palasi telakalta 13. huhtikuuta ja se poistettiin palveluksesta 16. huhtikuuta Green Cove Springsissä Floridassa. Alus sijoitettiin 17. heinäkuuta 1946 muodostettuun Yhdysvaltain laivaston Atlantin reservin Floridaan sijoitettuun osaan.


title: USS Rinehart

text: Vuonna 1950 "USS Rinehart" päätettiin luovuttaa Alankomaille osana MDAP-ohjelmaa (). Alus siirrettiin uusille omistajille 1. kesäkuuta. Alus poistettiin Yhdysvaltain laivaston alusluettelosta 26. syyskuuta.


title: USS Rinehart

text: Alankomaiden laivasto nimesi aluksen "Hr. Ms. De Bitteriksi" ja se palveli kuusitoista vuotta, kunnes se poistettiin palveluksesta joulukuussa 1967.


title: Joker

text: Joker on Norjassa toimiva päivittäistavaraketju, joka on osa NorgesGruppenia. Se perustettiin maaliskuussa 1997.


title: Joker

text: Vuonna 2007 avatessaan 450 myymälänsä Joker oli Norjan suurin päivittäistavaraketju kauppojen lukumäärällä mitattuna. Joker-myymälöitä on Norjassa 451 kappaletta.


title: Iron Man – The Best of

text: Iron Man – The Best of Black Sabbath on Black Sabbath-yhtyeen vain Euroopassa julkaistu kokoelma-albumi. Se on periaatteessa vuoden 2009 "Greatest Hits"-kokoelman uusintajulkaisu eri nimellä.


title: Iron Man – The Best of

text: Albumi nousi Britannian albumilistan sijalle 27.


title: Tampereen Saippuatehdas

text: Tampereen Saippuatehdas Oy oli vuosina 1909–1972 Tampereella toiminut kemianteollisuuden yritys joka valmisti saippuaa ja kynttilöitä. Parhaimmillaan yritys vastasi 1940-luvun lopulla 20–25 %:sta Suomen saippuan tuotannosta.


title: Tampereen Saippuatehdas

text: Saippuatehdas aloitti toimintansa 1909 ja kynttilätehdas perustettiin 1920. Alun perin saippuatehdas sijaitsi Ilmarinkadulla Tammelassa ja lisäksi yrityksellä oli kaksi myymälää Tampereella. Yrityksen perustajan pankinjohtaja Alex Nordman (1870–1924) kuoltua toimitusjohtajaksi tuli hänen poikansa Eki Norvasmaa (vuoteen 1932 Nordman; 1902–1973). Vuonna 1928 saippuatehtaalla oli 28 työntekijää.


title: Tampereen Saippuatehdas

text: Puhdistusaineiden menekki kasvoi 1920- ja 1930-luvuilla nopeasti ja vuonna 1932 yritykselle valmistui uusi arkkitehti Jaakko Tähtisen suunnittelema punatiilinen funkistyylinen tehdasrakennus Viinikanojan varrelle Jokikadun ja Oriveden rautatien väliin. Saippuatehdas siirtyi uuteen rakennukseen ja kynttilätehdas puolestaan siirtyi vanhaan Ilmarinkadun tehtaaseen. Vuonna 1938 saippuatehtaalla oli 30 työntekijää ja kynttilätehtaalla kausivaihteluista riippuen 17–46 työntekijää. Sodan jälkeen yrityksen kahdessa tehtaassa oli enimmillään noin 200 työntekijää. Ilmarinkadun tehdas valmisti kynttilöitä sekä kosmetiikkaa ja Viinikanojan tehdas puolestaan saippuaa, pulvereita ja glyseriiniä.


title: Tampereen Saippuatehdas

text: Tampereen Saippuatehtaan toiminta alkoi hiipua 1960-luvulla muun muassa Eki Norvasmaan ikääntymisen ja sairastelun takia. Tehdas lopetti toimintansa 1972. Entisessä Viinikanojan tehdasrakennuksessa oli sitten vuokralaisina eri yrityksiä. Vuonna 2004 entisen tehdasrakennuksen osti "Tampereen Palvelukiinteistöt Oy". Rakennus purettiin ja sen paikalle valmistui 2005 Tietotalo Tampereen kaupungin tietotekniikkakeskukseksi.


title: Sielusta ja ylösnousemuksesta

text: Sielusta ja ylösnousemuksesta (; ) on Gregorios Nyssalaisen kirjoittama kristillinen filosofis-teologinen teos, joka käsittelee nimensä mukaisesti sielua ja ylösnousemusta. Teos on kirjoitettu vuonna 380 tai 381. Se esittää yksityiskohtaisesti Gregorioksen näkemyksen eskatologiasta.


title: Sielusta ja ylösnousemuksesta

text: Gregorios Nyssalainen eli ja kirjoitti 300-luvun lopulla, jolloin kristinuskosta oli jo tullut Rooman valtakunnan valtionuskonto. Teos on ilmeisesti syntynyt sen keskustelun innoittamana, jonka Gregorios kävi sisarensa Makrinan kuolinvuoteen äärellä Iriksen luostarissa vuonna 379. Myös heidän veljensä Basileios oli kuollut hieman aiemmin samana vuonna. Makrina oli tuolloin lohduttanut Gregoriosta puhumalla kuolemanjälkeisestä elämästä ja ylösnousemuksesta. Näin teos kuuluu lajityypiltään lohdutuskirjallisuuteen ja tarkemmin kirjallisuuteen, jonka on tarkoitus lohduttaa kuoleman äärellä.


title: Sielusta ja ylösnousemuksesta

text: Teos osoittaa monin tavoin Gregorioksen filosofista ja kirjallista oppineisuutta. Aiheensa puolesta siinä voi nähdä Platonin "Faidonin" vaikutusta: molemmat ovat samankaltaisia kuolinvuoteella käytyjä keskusteluja sielun kuolemattomuudesta. Ajatteluunsa Gregorios on saanut vaikutteita Platonin lisäksi myös muun muassa Filon Aleksandrialaiselta ja Origeneeltä. Sisältönsä puolesta teoksessa on yhtäläisyyksiä Gregorioksen varhaisempaan teokseen "De opificio hominis" (”Ihmisen luomisesta”).


title: Sielusta ja ylösnousemuksesta

text: Gregorioksen teoksessa esittämillä ajatuksillä on ollut suuri vaikutus ortodoksiseen teologiaan ja askeesia koskevaan ajatteluun.


title: Sielusta ja ylösnousemuksesta

text: Gregorioksen teos on muodoltaan dialogi eli keskustelu hänen itsensä ja Makrinan välillä. Gregorioksen voi nähdä esittävän keskustelussa eräänlaista ”paholaisen asianajajaa”, siinä missä Makrina esittää kristillisen käsityksen sielun kuolemattomuudesta ja ylösnousemuksen toivosta. Gregorios tunnustaa keskustelun alussa, että häneltä puuttuu hänen toivomansa asioiden perinpohjaisesta tutkiskelusta seuraava vankkumaton luottamus siihen, että asiat todella ovat niin kuin opetetaan. Makrinan sanomina esitetyt ajatukset lienevät kuitenkin (myös) Gregorioksen omia.


title: Sielusta ja ylösnousemuksesta

text: Gregorios katsoo, että pyhät kirjoitukset ovat kristillisen teologian lähde, mutta Pyhän Hengen valaisema ihmisjärki kykenee täydentämään ajattelua ja niin vahvistamaan uskoa. Näin järki toimii teologian apulaisena. Keskeisen sijan teoksessa saa teologinen antropologia, erityisesti sielun suhde ruumiiseen ja jumalalliseen luontoon.


title: Sielusta ja ylösnousemuksesta

text: Keskustelu alkaa sielun kuolemattomuuden ja Jumalan olemassaolon tarkastelulla. Tämän jälkeen Gregorios ja Makrina keskustelevat sielun olemassaolosta, määritelmästä ja toiminnasta. Siitä siirrytään käsittelemään sielun olemusta ja sen suhdetta Jumalaan, sekä sielun ja ruumiin välistä suhdetta, kuten niiden ykseyttä. Tällöin kysytään muun muassa, voisiko ihminen olla pelkkä mekaaninen laite, jolla ei olisi sielua lainkaan.


title: Sielusta ja ylösnousemuksesta

text: Seuraavaksi keskustelu etenee sielun järjettömiin liikkeisiin ja tunteisiin sekä näiden alkuperään. Tämän jälkeen käsitellään tuonelaa (Haades), esimerkkinä Uudessa testamentissa mainitut rikas mies ja Lasarus, sekä sielun puhdistumista kuoleman jälkeen ja järjettömiä liikkeitä sitten, kun sielu on puhdistettu. Gregorioksen mukaan ihmisen autuus kykenee enenemään rajattomasti. Makrina ja Gregorios käsittelevät myös sielunvaellusoppeja. Todetaan myös, ettei luomakunnan alkuperä ole paha eikä sattumanvarainen.


title: Sielusta ja ylösnousemuksesta

text: Sielua käsittelevän osuuden loppupuolella puhutaan vielä Jumalan ja aineen suhteesta sekä käsitellään sielun syntymää ja aineellisen maailman alkuperää.


title: Sielusta ja ylösnousemuksesta

text: Keskustelun lopussa käsitellään teoksen toista pääaihetta eli ylösnousemusta. Sen käsittely alkaa sen tutkimisella, mitä aiheesta sanotaan Raamatussa. Tämän jälkeen käsitellään ylösnousemusta vastaan esitettyjä epäilyksiä. Lopuksi todetaan, että ylösnousemus on itse asiassa paluu alkutilaan.


title: Sauli Kemppainen

text: Sauli Kemppainen (s. 1968 Oulu) on suomalainen kokki. Kemppainen aloitti vuonna 2009 saksalaisen Die Quadriga -ravintolan keittiöpäällikkönä ja saavutti samana vuonna arvostetun Michelin-tähden. Aiemmin Kemppainen on toiminut helsinkiläisen La Cocina -ravintolan keittiömestarina. Tuolta ajalta on myös julkaistu teos Moderni tapas. Nykyään Kemppainen on töissä moskovalaisessa Orange Tree-ravintolassa.


title: W H Smith

text: WHSmith plc on brittiläinen vähittäiskaupan yritys, joka on erikoistunut kirjojen, lehtien, paperitarvikkeiden, makeisten ja lelujen myyntiin kioskeissa ja suuremmissa myymälöissä. Yritys on perustettu Lontoossa vuonna 1792.


title: W H Smith

text: WHSmithillä on yhteensä noin 1 100 liikettä, joista suurin osa on Yhdistyneessä kuningaskunnassa. Liikkeistä noin puolet on suuria kirjakauppoja ja puolet lento- ja rautatieasemilla, sairaaloissa ja huoltoasemilla sijaitsevia pieniä toimipisteitä.


title: W H Smith

text: Vuodesta 2016 WHSmith on pitänyt kioskejaan myös Helsinki-Vantaan lentoasemalla.


title: W H Smith

text: Vuonna 1966 WHSmith otti käyttöön SBN-kirjanumerointijärjestelmän, josta myöhemmin kehittyi kansainvälinen standardi ISBN.


title: W H Smith

text: Läpi 2010-luvun WHSmith on äänestetty Which?-kuluttajajärjestön kyselyissä Britannian huonoimmaksi kauppaketjuksi. Perusteina mainitaan muun muassa töykeä asiakaspalvelu, taitamattomasti hoidetut myymälät ja kallis hintataso. Yritys on ollut mediakohujen kohteena muun muassa markkinoituaan itävaltalaisesta insestiorjuuttajasta Josef Fritzlistä kertovaa kirjaa isänpäivän lahjaideana ja myytyään sairaalakioskeissaan hygieniatuotteita jopa kymmenen kertaa tavallisia kauppoja kallimmalla.


title: Crimson (Edge of Sanityn albumi)

text: Crimson on viides studioalbumi ruotsalaiselta death metal -yhtye Edge of Sanitylta. Se on yhtyeen ensimmäinen konseptialbumi, joka sisältää yhden yhtäjaksoisen kappaleen "Crimson". Levyllä vierailee laulu- ja kitaraosuuksien puolesta Mikael Åkerfeldt ruotsalaisesta Opeth -yhtyeestä. Japanissa julkaistussa versiossa on lisäksi bonuskappale "Murder. Divided.". Albumi julkaistiin vuonna 1996 Black Mark -levy-yhtiöltä.


title: Crimson (Edge of Sanityn albumi)

text: Tasan 40-minuuttinen kappale on eroteltu kymmeneen osioon ja tarinamuotoisen kerronnan takia siinä ei ole kertosäkeitä. Kappaleessa kerrotaan tarinaa kaukaisesta tulevaisuudesta, jossa ihmiskunta on tuhoutumaisillaan, kun ihmiset ovat menettäneet kyvyn lisääntyä.


title: Niiniluoto

text: Niiniluoto on suomalainen sukunimi, joka on muun muassa seuraavilla henkilöillä:


title: Vanhempainvapaa

text: Vanhempainvapaa on 158 arkipäivää kestävä vapaa, jonka aikana kotiin jäävälle vanhemmalle maksetaan tulosidonnaista vanhempainrahaa. Tätä ennen on 105 arkipäivää kestävä äitiysvapaa, ja 1-54 arkipäivää kestävä isyysvapaa. Vanhemmat saavat itse päättää, kumpi heistä jää vanhempainvapaalle. Tämän jälkeen on myös mahdollista jäädä hoitovapaalle, kunnes lapsi täyttää kolme vuotta. Tämän aikana on mahdollista saada kotihoidontukea, jota maksetaan perheelle, jossa lapset hoidetaan kotona. Työntekijä saa pitää nämä kaikki vapaat menettämättä työpaikkaansa.


title: Jalkapallo kesäolympialaisissa 2000 – miesten turnaus

text: Miesten jalkapalloturnaus Sydneyn vuoden 2000 kesäolympialaisissa alkoi 13. syyskuuta ja päättyi 30. syyskuuta. Turnauksen voitti Kamerun, se voitti loppuottelussa Espanjan rangaistuspotkukilpailun jälkeen.


text: Vuoden 2000 olympialaisten jalkapalloturnaukseen selviytyi karsintojen kautta 15 maata. Isäntämaa Australia selviytyi kisoihin ilman karsintoja. Muut paikat jakaantuivat siten että Euroopan karsinnoista kisoihin selviytyi 4 maata, Etelä-Amerikasta 2, Pohjois- ja Keski-Amerikasta 2, Afrikasta 3,5, Aasiasta 3 ja Oseaniasta 0,5. Afrikan ja Oseanian kesken jaetun paikan sai Etelä-Afrikka, joka voitti maanosien välisessä karsinnassa Oseanian karsinnan voittajan Uuden-Seelannin.


text: Turnauksen paras maalintekijä oli Chilen Ivan Zamorano kuudella maalillaan.


title: The Squadronaires

text: The Squadronaires on vuonna 1939 perustettu englantilainen jazzyhtye.


title: The Squadronaires

text: Vuonna 1939 Britannian Kuninkaalliset Ilmavoimat pistivät toimeen suunnitelman nostaa sotajoukkojen moraalia ja vihdyttää heitä sota-aikana, ja The Squadronaires oli yksi niistä yhtyeistä, joka perustettiin lopputuloksena. Yhtye koostui joistakin sen ajan parhaimmista muusikoista. The Squadronairesista tuli suosittu jazzyhtye ja todennäköisesti parhaiten tunnettu sen ajan englantilainen sotilastanssiyhtye, joka teki hitit: "There's Something in the Air" ja "South Rampart Street Parade." The Squadronaires soitti tanssiaisissa ja konserteissa sotilashuoltohenkilökunnalle ja myös esiintyi BBC:n lähetyksissä sekä levytti Decca-levy-yhtiön sopimuksen alla. Orkesterin ensimmäinen esiintyminen radiossa ja televisiossa oli tammikuussa 1941.


title: The Squadronaires

text: D-Dayn jälkeen yhtye meni viihdyttämään huoltohenkilöstöä Euroopan luoteisrintamalle, mutta joutuivat palaamaan Englantiin sotaoperaatioiden vuoksi.Demobilisaation jälkeen yhtyeen jäsenet perustivat samannimisen siviiliyhtyeen. Ronnie Aldrich oli toiminut sovittajana ja pianistina, mutta vuonna 1950 hän otti bändinjohtajan paikan ja yhtyettä kutsuttiin sen jälkeen nimellä Ronnie Aldrich and The Squadronaires. Keikkavuosi 1951 oli kiireisin periodi toiminnalle, jota bändi oli koskaan kokenut. Vuonna 1952, The Squadronaires alkoi varaamaan kesäksi säännöllisesti The Palace Ballroomia Douglasissa, Mansaarella, mikä jatkui vuoteen 1963 saakka. He soittivat Ballroomissa kaikkina päivinä, paitsi sunnuntaisin, jolloin he soittivat konsertteja Palace Theatressa. Vokalisti Peter Mortonin johtama bändin "riisuttu versio"(vähemmän muusikoita paikalla) ilmestyi joka iltapäivä Palace Gardensiin. A cut-down version of the band led by vocalist Peter Morton appeared every afternoon in the Palace Gardens. The Squadronaires jatkoi työtä Ronnie Aldrichin johtamana vuoteen 1964 saakka.


title: The Squadronaires

text: Vuonna 1985 uusi iso Big band-orkesteri perustettiin nimellä "The Royal Air Force Squadronaires." Sodan jälkeen, Jimmy Watson korvasi Clinton "Froggy" Frenchin trumpetistina ja and Monty Levy korvasi Harry Lewisin alttosaksofonistina.


title: Kylmä maailma

text: Kylmä maailma on Suomen ensimmäisen Voice of Finland -ohjelmaformaatista julkisuuteen tulleen Mikko Herrasen ensimmäinen studioalbumi. Se on julkaistu vuonna 2012 levymerkillä Johanna Kustannus.


title: Kylmä maailma

text: Albumi debytoi Suomen virallisen listan sijalla 6.


title: Teemu Eskola

text: Teemu Eskola (s. 5. heinäkuuta 1978) on suomalainen jalkapallovalmentaja, joka työskentelee Suomen Palloliiton läntisen alueen poikien aluevalmentajana sekä Suomen U16-maajoukkueen päävalmentajana. Hän siirtyi tehtävään FC Jazzin valmennuspäällikön paikalta Jarkko Wissin seuraajaksi. Kaudella 2016 Eskola toimii myös Suomen poikien U15 maajoukkueen vastuuvalmentajana yhdessä Kai Nyyssösen kanssa sekä toimii Suomen U20 maajoukkueessa Mika Nurmelan apuvalmentajana.


title: Teemu Eskola

text: Eskola on aikaisemmin toiminut Futsal-liigassa Porin Palloilijoiden, Golden Futsal Teamin sekä FC Jazzin päävalmentajana. Hän saavutti SM-hopeaa PoPan valmentajana vuonna 2008 ja pronssia 2009. GFT:n Eskola valmensi SM-hopealle 2010 sekä Futsal Cupin voittoon vuonna 2009.


title: Teemu Eskola

text: Jalkapallossa Eskola toimi Porin Palloilijoiden toisena valmentaja kausina 2004 ja 2005. Kaudella 2004 PoPa nousi Kolmosesta Kakkoseen, ja kaudella 2005 PoPa oli Kakkosessa toinen. Joukkueen päävalmentajana toimi Mikko Mannila. Kaudella 2012 Eskola toimi FC Jazzin B-nuorten päävalmentajana. Joukkue sijoittui SM-sarjassa neljänneksi. Palloliiton Satakunnan piiri palkitsi Eskolan kauden 2012 jälkeen Satakunnan parhaana nuorten valmentajana, kuten myös kauden 2011 jälkeen.


title: Teemu Eskola

text: Eskola on Suomen Palloliiton pelaajakehitysvaliokunnan jäsen. Vuosina 2010–2012 hän toimi Palloliiton huippujalkapallovaliokunnan jäsenenä, ja vuosina 2008–2012 Palloliiton futsal-valiokunnan jäsenenä. Eskola on suorittanut UEFA A-valmentajatutkinnon.


title: Brasílian metro

text: Brasílian metro on metrojärjestelmä Brasilian pääkaupungissa Brasíliassa. Metro avattiin vuonna 2001. Järjestelmässä on 24 asemaa. Metrossa on kaksi eri linjaa.


title: Sarah Menezes

text: Sarah Gabrielle Cabral de Menezes (s. 26. maaliskuuta 1990 Teresina, Piauí) on brasilialainen judoka, 48 kg:n painoluokan olympiavoittaja.


title: Sarah Menezes

text: Menezes sai Pan-Amerikan-mestaruuskilpailuissa Caguasissa 2005 pronssia 44 kg:n sarjassa. Tämän jälkeen hän on kilpaillut 48 kg:n painoluokassa, jossa voitti alle 20-vuotiaiden maailmanmestaruuden Bangkokissa 2008. Seuraavana vuonna hän sai pronssia Pan-Amerikan-mestaruuskilpailuissa Buenos Airesissa, oli viides Rotterdamin MM-kilpailuissa ja voitti alle 20-vuotiaiden maailmanmestaruuden Pariisissa.


title: Sarah Menezes

text: Menezes voitti 2010 Pan-Amerikan-mestaruuden San Salvadorissa ja sai pronssia Tokion MM-kilpailuissa. Seuraavana vuonna hän sai pronssia sekä Pariisin MM-kilpailuissa että Guadalajaran Pan-Amerikan kisoissa. Hän sijoittui toiseksi Pan-Amerikan-mestaruuskilpailuissa Montrealissa 2012.. Hän voitti olympiakultaa Lontoossa 2012 kukistettuaan 48-kiloisten loppuottelussa romanialaisen Alina Alexandra Dumitrun waza-arin ja yukon arvoisilla suorituksilla.


title: Sarah Menezes

text: Menezes voitti 2013 Pan-Amerikan-mestaruuden San Josessa ja sai pronssia Rio de Janeiron MM-kilpailuissa. Hän sai Pan-Amerikan mestaruuskilpailuissa hopeaa Guayaquilissa 2014 sekä kultaa Edmontonissa 2015 ja Havannassa 2016. Hän sijoittui seitsemänneksi Rio de Janeiron olympialaisissa 2016.


title: Sarah Menezes

text: Menezes on saavuttanut Masters-, Grand Prix- ja Grand Slam -kilpailuissa neljä turnausvoittoa, neljä kakkossijaa ja yksitoista kolmossijaa. Maailmancupeissa ja Continental Open -kilpailuissa hän on voittanut kolme turnausta, ollut kahdesti toinen ja kerran kolmas. Hän on voittanut kaksi Brasilian-mestaruutta, saanut sotilaiden maailmankisoista yhden kullan, hopean ja pronssin sekä sotilaiden MM-kilpailuista yhden hopean.


title: Luettelo animaatiosarjan Lego Ninjago jaksoista

text: Tämä on luettelo animaatiosarja Lego Ninjagon jaksoista.


text: Julkaistiin ainoastaan Ninjagon nettisivuilla, eikä niitä jälkiäänitetty suomeksi. Niiden tapahtumat sijoittuvat pilottijaksojen sekä 1. kauden väliin.


text: Kukin kauden jaksoista on esitetty Suomessa kahteen osaan jaettuna. Kunkin jakson molemmat osat on näytetty samana päivinä.


text: 2. kauden jaksot on julkaistu suomenkielisinä alkuvuodesta 2013 kolmella eri DVD:llä ja vuoden 2014 alussa ne julkaistiin kaksiosaisina myös Ruutu-sivustolla.


text:
Kuudes tuotantokausi esitettiin Suomessa Nelonen Nappula-kanavalla elokuussa 2016. Kausi julkaistiin DVD:llä 7. lokakuuta 2016.
Seitsemännen tuotantokauden viisi ensimmäistä jaksoa ilmestyivät Ruutu+-palveluun 29. joulukuuta 2016.
8. kausi julkaistiin HBO Nordic -palvelussa 11. toukokuuta 2018.


title: Tico Tico Studio

text: Tico Tico Studio on Kemissä sijaitseva musiikkistudio. Studion perusti basisti Ahti Kortelainen vuonna 1987, vaikka ensimmäiset äänitetyt demot ovat jo vuodelta 1985.


title: Tico Tico Studio

text: Tico Tico Studio sai nimeä rock- ja metallistudiona Impaled Nazarenen ja Sentencedin julkaistua ensimmäiset albuminsa, minkä seurauksena useat yhtyeet alkoivat äänittää levyjään siellä. Studiolla on nauhoitettu lähes 200 albumia.


title: Tuoksupasuuna

text: Tuoksupasuuna ("Brugmansia arborea") on koisokasvien heimoon kuuluva pensas tai pieni puu.


title: Tuoksupasuuna

text: Tuoksupasuuna kasvaa 2–4 metriä korkeaksi. Sillä on suuret torvimaiset kukat joista kehittyy nahkapintaisia hedelmiä. Hedelmät ovat kypsinä kellanvihreitä ja myrkyllisiä. Kukkien väri voi olla valkoinen, keltainen, oranssi tai punainen. Lehdet ovat suurikokoisia.


title: Tuoksupasuuna

text: Tuoksupasuuna on kotoisin Etelä-Amerikasta, ja sitä kasvatetaan koristekasvina Euroopassa.


title: Jalkapallon Maakuntasarjan kausi 1936

text: Vuonna 1936 jalkapallon Maakuntasarjaa pelattiin ensimmäistä kertaa. Sarja jaettiin itä- ja länsilohkoihin, ja kukin alueellinen piiri sai lohkoihin yhden paikan, joihin selviytyi alueellisten karsintojen voittajat. Idän lohkon voitti Kouvolan Urheilijain Palloilijat ja lännen Porin Palloilijat. Lohkovoittajat nousivat seuraavan kauden Itä-Länsi-sarjan vastaaviin lohkoihin. Liittohallituksen päätöksellä nousi myös Hangö Bollklubb.


title: Tulituoksuinkivääri

text: Tulituoksuinkivääri ("Hedychium coccineum") on oranssikukkainen kasvi Aasiasta.


title: Tulituoksuinkivääri

text: Tulituoksuinkivääri kasvaa 150-200 cm korkeaksi. Sen nahkamaiset lehdet ovat 25-50 cm pitkiä ja 3-5 cm leveitä. Tähkämäinen kukinto on punainen.


title: Tulituoksuinkivääri

text: Tulituoksuinkivääriä kasvaa luonnonvaraisena Kiinassa, Intiassa, Bhutanissa, Myanmarissa, Nepalissa ja Sri Lankassa. Sitä viljellään koristekasvina.


title: Jalkapallon Maakuntasarjan kausi 1937

text: Jalkapallon maakuntasarja vuonna 1937 pelattiin kahdessa maantieteellisesti jaetussa lohkossa, ja kukin alueellinen piiri sai lohkoihin yhden paikan, joihin selviytyi alueellisten karsintojen voittajat. Idän lohkon voitti Ylä-Vuoksen Palloseura ja länsilohkon Rauman Pallo-Iirot. Lohkovoittajat nousivat seuraavan kauden Itä-Länsi-sarjan vastaaviin lohkoihin . SPL:n edustajakokous päätyi lopulta Itä-Länsi-sarjan laajentamisen, ja mm. keväällä 1938 pelattiin lisää karsintapelejä. Muut nousijat kauden 1938 Itä-Länsi-sarjaan olivat EIF, GBK, Haka, JoPS, SiU, SoPa, SoPS, VIlves, ÅIFK. YVP sai myös paikan, mutta he pyysivät ennen kilpailun alkua saada luopua paikastaan, mihin pyyntöön Liittohallitus suostui.


title: Jalkapallon Maakuntasarjan kausi 1937

text: Koska Suomensarjan joko itä- tai länsilohkoon oli vapautumassa kaksi paikkaa kaudeksi 1938, ja koska ei ollut tietoa kumpaan lohkoon paikka on vapautumassa, Palloliitto määräsi järjestettäväksi molemmissa lohkoissa karsinnan. Idässä WP-35 voitti SPS:n 1-0, ja lännessä Haka voitti Hangö IK:n 2-1.


title: Anders Hillborg

text: Anders Hillborg (s. 31. toukokuuta 1954) on kansainvälisesti merkittävimpiä ruotsalaisia nykymusiikin säveltäjiä. Hän opiskeli vuosina 1976–1982 Tukholman kuninkaallisessa musiikkikorkeakoulussa. Hänen opettajiensa joukossa olivat Gunnar Bucht ja Brian Ferneyhough. Opintojensa jälkeen Hillborg on työskennellyt vapaana säveltäjänä ja sävellysopettajana.


title: Anders Hillborg

text: Hillborg on säveltänyt suurimuotoisia orkesteriteoksia, kuoromusiikkia ja kamarimusiikkia, mutta on vaikuttanut myös popin ja rockin alalla. Säveltäjän merkittäviin teoksiin lukeutuvat klarinettikonsertto "Peacock Tales" (kantaesittänyt Martin Fröst 2002) sekä laulusarja "Jag vill se min älskade komma från det vilda" Eva Dahlgrenin sanoihin. Hillborg on Turun filharmonisen orkesterin kotisäveltäjä.


title: Anders Hillborg

text: Haastattelussa vuodelta 1993 Hillborg sanoi kuuntelevansa Stravinskin, Bachin, Ligetin ja Stockhausenin ohella Princeä ja muuta afroamerikkalaista musiikkia, jonka hän arveli vaikuttavan vahvasti tulevien vuosien länsimaiseen taidemusiikkiin enemmän kuin aikoinaan vaikuttivat Arnold Schönberg ja 12-säveljärjestelmä.


title: Hangon Musiikkijuhlat

text: Hangon Musiikkijuhlat on heinäkuun puolivälissä Hangossa järjestettävä kaupunkifestivaali, jonka tavoitteita ovat Hangon kulttuurielämän ja kaupunkikuvan elävöittäminen, klassisen musiikin kuluttamisen kynnyksen madaltaminen sekä lasten ja nuorten musiikkikasvatuksen vaaliminen.


title: Hangon Musiikkijuhlat

text: Musiikkijuhlien konserttisarjaan kuuluu kansainvälisen tason klassisen musiikin konsertteja ja vähintään yksi jazzkonsertti. Ilmaistapahtumien sarja Fringe tuo musiikin ulos konserttisaleista kesäkaupungin parhaille paikoille. Musiikkijuhlien yhteydessä järjestetään lapsille ja nuorille suunnattu Hangon musiikkileiri. Hangon musiikkileirillä instrumenttiopetusta annetaan viulussa, pianossa, sellossa, kitarassa, huilussa ja laulussa.


title: Hangon Musiikkijuhlat

text: Hangon Musiikkijuhlilla ovat esiintyneet muun muassa jousikvartetti Meta4, kapellimestarit Leif Segerstam ja Yukihiro Notsu, pianistit Antti Siirala, Arnon Erez, Kiril Kozlovsky ja Ilmo Ranta, viulistit Hagai Shaham ja Petteri Iivonen, mezzosopraano Monica Groop, kanteletaiteilija Eva Alkula, alttoviulisti Lilli Maijala, huilisti Sami Junnonen, klarinetisti Olli Leppäniemi, sellistit Tomas Nuñes-Garcés ja Silver Ainomäe, kototaiteilija Tomoya Nakai, harpisti Lily-Marlene Puusepp, saksofonisti Jussi Kannaste, Novjaro Quintet, Verneri Pohjola Quartet, Kadri Voorand Group, Kuukumina, Johanna Juhola ja Johanna Iivanainen.


title: Hangon Musiikkijuhlat

text: Hangon Musiikkijuhlat järjestettiin ensimmäisen kerran heinäkuussa 2009 Hangosta kotoisin olevan viulistin Milla Rantalan pitkään kypsyneen idean pohjalta. Hangon Musiikkijuhlien taustaorganisaatio on rekisteröity, voittoa tavoittelematon yhdistys Hangon Musiikkijuhlat ry, Hangö Musikdagar rf. Hangon Musiikkijuhlat kuuluu Finland Festivals -ketjuun.


title: Hangon Musiikkijuhlat

text: Vuoden 2016 Hangon Musiikkijuhlat järjestetään 10.–15. heinäkuuta. Esiintymässä nähdään mm. Jean Sibelius -viulukilpailussa vuonna 2015 toiseksi sijoittunut itävaltalaisviulisti Emmanuel Tjeknavorian sekä kansainvälisesti tunnettu mezzosopraano Virpi Räisänen.


title: Hangon Musiikkijuhlat

text: Hangon Musiikkijuhlat


title: Isogalangajuuri

text: Isogalangajuuri ("Alpinia zerumbet") on Kiinassa kasvava monivuotinen kasvi.


title: Isogalangajuuri

text: Kasvista on kirjavalehtinen muoto "Alpinia zerumbet" var. "variegata", jota kasvatetaan koristekasvina. Sen lehdet ovat epäsäännöllisesti kelta-vihreä-raidalliset, noin 15 cm leveät ja 60 cm pitkät. Kukat ovat muuten valkoisia, mutta alareuna on ruusunpunainen. Perusmuoto voi kasvaa jopa 3,7 metriä korkeaksi, kirjavalehtinen jää alle kaksimetriseksi.


title: Isogalangajuuri

text: Kiinassa isogalangajuuren lehtiä käytetään riisileivonnaisten kääreinä, Japanissa niistä tehdään yrttiteetä.


title: Gremersdorf-Buchholz

text:
Gremersdorf-Buchholz on kunta Koillis-Saksassa Mecklenburg-Etu-Pommerin osavaltion pohjoisosassa. Hallinnollisesti se kuuluu Amt Franzburg-Richtenbergiin seitsemän muun kunnan ja kahden kaupungin kanssa. Kunta sijaitsee viitisentoista kilometriä Grimmenin kaupungista länteen. Bundesautobahn 20 kulkee Gremersdorf-Buchholzin eteläpuolitse. Trebel-joki virtaa niin ikään kunnan eteläpuolitse. Kunnan lähistöllä on useita tuulipuistoja.
Varhaisin kirjallinen maininta sekä Gremersdorfista että Buchholzista on 1200-luvulta. Kunnan nykyinen alue kuului Rügenin ruhtinaskuntaan vuoteen 1326 asti ja sen jälkeen Pommerin herttuakuntaan. Kolmikymmenvuotisesta sodasta vuoteen 1815 alue kuului Ruotsin Pommeriin ja sen jälkeen preussilaiseen Pommerin provinssiin.
Vuoteen 1952 Gremersdorf ja Buchholz kuuluivat Franzburg-Barthin maapiiriin. DDR:n aikana ne olivat osa Stralsundin piiriä, joka puolestaan kuului Rostockin hallintopiiriin. Nykyinen Gremersdorf-Buchholz perustettiin 13. kesäkuuta 1999.


title: Eurakosken voimalaitos

text: Eurakosken voimalaitos on vuonna 2007 rakennettu minivesivoimala Eurajoessa. Se sijaitsee nykyään Euran kuntaan kuuluvassa Eurakosken kylässä, joka on entinen Kiukaisten kunnan keskustaajama.


title: Eurakosken voimalaitos

text: Eurakoskessa on aikojen kuluessa ollut useita myllyjä. Nykyinen pato on rakennettu vuonna 1934. Sen kupeessa toimi saha ja mylly aina vuoteen 1971, jolloin molemmat tuhoutuivat tulipalossa.


title: Eurakosken voimalaitos

text: Eurakosken pato oli palon jälkeen hyödyntämättömänä vuoteen 2006 saakka, jolloin vastaperustettu Eurakosken Woima Oy ryhtyi rakentamaan paikalle minivesivoimalaa. Voimala valmistui keväällä 2007.


title: Bundesautobahn 19

text: Bundesautobahn 19 (BAB 19), lyhyemmin Autobahn 19 (A 19), on 124 kilometriä pitkä pohjois–eteläsuuntainen moottoritie Koillis-Saksassa. Sen reitti kulkee Rostockista Itämeren rannalta moottoritie 24:n risteykseen. Väylä sijaitsee pääosin Mecklenburg-Etu-Pommerin osavaltiossa lukuun ottamatta eteläisintä osuutta, joka on Brandenburgin osavaltion alueella.


title: Bundesautobahn 19

text: Kansainvälisen liikenteen kannalta BAB 19 on merkittävä, sillä se tarjoaa suoran yhteyden Rostockin satamaan (Überseehafen von Rostock), josta on meriliikenneyhteyksiä useisiin Itämeren rannikkokaupunkeihin: Gedser (Tanska), Trelleborg (Ruotsi), Helsinki (Suomi), Tallinna (Viro) ja Ventspils (Liettua).


title: Bundesautobahn 19

text: Rostockista sisämaahan kulkevaa moottoritietä alettiin suunnitella 1950-luvun lopulla, mutta projekti pantiin jäihin vuonna 1961. Nykyisin käytössä olevaa tietää päästiin rakentamaan 1970. Töitä johti edellisvuonna perustettu VEB Autobahnbaukombinat (Volkseigene Betrieb Autobahnbaukombinat). Moottoritie Berliini–Rostock valmistui lopulta vuonna 1978. Sosialistidiktatuurin luhistumisen jälkeen tietä on nykyaikaistettu.


title: Bundesautobahn 19

text: 8. huhtikuuta 2011 BAB 19:llä lähellä Kavelstorfin kylää sattui ketjukolari, jossa kuoli kahdeksan ihmistä ja loukkaantui 131. Kolarissa oli mukana 80 ajoneuvoa molempisuuntaisesta liikenteestä. Onnettomuuden aiheutti hiekkamyrsky.


title: Samiakävykki

text: Samiakävykki ("Zamia pumila") on Karibialla kasvava kasvi. Se kasvaa aluksi yksivartisena, mutta alkaa haarautua noin viiden vuoden ikäisenä.


title: Samiakävykki

text: Aikoinaan samiakävykkejä kasvoi Hispaniolan saarella, Kuubassa ja Puerto Ricossa. Nykyisin sen esiintymisalue rajoittuu Kuuban keskiosiin ja Dominikaaniseen tasavaltaan.


title: Adrienne Lecouvreur

text: Adrienne Lecouvreur, syntyään Adrienne Couvreur, (5. huhtikuuta 1692 Damery, Épernay – 20. maaliskuuta 1730 Pariisi) oli ranskalainen näyttelijä ja eräs 1700-luvun merkittävimpiä alallaan.


title: Adrienne Lecouvreur

text: Adrienne Lecouvreur syntyi vaatekäsityöläisen ja pesijättären tyttäreksi. Perhe muutti Pariisiin Comédie-Françaisen lähistölle Adriennen ollessa kymmenvuotias. Hänen teatteriuransa alkoi Lillestä, ja jatkui Pariisissa vuonna 1717 Jean Racinen draamassa "Mithridate". Saman vuoden kesäkuussa Lecouvreur näytteli Comédie-Françaisessa ja saavutti huomattavan yleisönsuosion. Menestys aiheutti kateutta Comédie-Françaisen muissa näyttelijättärissä.


title: Adrienne Lecouvreur

text: Lecouvreur ystävystyi Voltairen kanssa. Hänellä oli lukemattomia rakkaussuhteita, muun muassa Saksin kreivi Moritzin kanssa. Suhde johti kilpailutilanteeseen Bouillonin herttuattaren kanssa. Lecouvreurin yllättävä kuolema, jonka on sanottu johtuneen myrkytyksestä, on yhdistetty tähän kolmiodraamaan. Teorian mukaan murhaajatar on Bouillonin herttuatar. Kirkko piti näyttelijän työtä ylipäätään paheellisena ja kieltäytyi antamasta Lecouvreurille kristillisiä hautajaisia. Näyttelijätär haudattiin ilman papin läsnäoloa Seinen rantatörmälle nykyisen Champ de Marsin kohdalle. Tästä Voltaire sai aiheen oodinsa "La mort de Mademoiselle Lecouvreur" loppusäkeeseen: "« Dieux ! pourquoi mon pays n'est-il plus la patrie / Et de la gloire et des talents ? »" ("Taivas! Miksi maani ei ole enää kotimaa / sen enempää maineen kuin lahjakkuudenkaan?")


title: Adrienne Lecouvreur

text: Lecouvreur näytteli muun muassa Crébillonin "Électressa", Pierre Corneillen näytelmissä "Titus ja Berenike", "Le Cid" ja "Polyeucte" sekä Voltairen "Œdipessa". Hänen meriitteihinsä kuuluu myös näytteleminen viisitoistavuotiaan Ludvig XV:n hovissa 5. syyskuuta 1725, jolloin hän teki syvän vaikutuksen tämän puolisoon Maria Leszczyńskaan.


title: Adrienne Lecouvreur

text: Adrienne Lecouvreurin tarina on ollut useiden näyttämöteosten inspiraationa. Eugène Scribe julkaisi näytelmän "Adrienne Lecouvreur" vuonna 1849. Francesco Cilean kynästä syntyi ooppera "Adriana Lecouvreur", jonka kantaesitys oli Milanossa marraskuussa 1902. Walter Wilhelm Goetze puolestaan kirjoitti operetin "Adrienne", jonka ensiesitys annettiin Hampurissa huhtikuussa 1926. "Adrienne Lecouvreur" -nimisiä elokuvia on tehty kolme (vuosina 1913, 1938 ja 1955), ensimmäisen filmatisoinnin nimiosassa oli Sarah Bernhardt. Suomenkielisen teatterin Adrienne Lecouvreur -tulkitsijoista mainittakoon Ida Aalberg.


title: Pallerokirjotähti

text: Pallerokirjotähti ("Haworthia attenuata") on afrikkalainen mehikasvi. Sitä käytetään koristekasvina.


title: Pallerokirjotähti

text: Pallerokirjotähdellä ei ole lainkaan vartta, vaan sen lehdet kasvavat ruusukkeena suoraan kasvin tyvestä. Vieri vieressä kasvavavt ruusukkeet muodostavat lopulta suuria tiiviitä saarekkeita. Ruusukkeen halkaisija on 6-12 cm ja korkeus yleensä saman verran, joskus jopa 25 cm. Lehdet ovat tummanvuhreät ja niissä on valkoisten pilkkujen muodostamia enemmän tai vähemmän yhtenäisiä vaakaraitoja. Kasvista on jalostettu monia muotoja jotka poikkeavat toisistaan lähinnä näiden raitojen osalta. On myös kirjavalehtisiä muotoja. Kukat ovat vihertävänvalkoiset.


title: Sortavalan Kunto

text: Sortavalan Kunto, alkujaan Sortavalan Seminaarin voimistelu- ja urheiluseura (SSV&US) perustettiin 1895 Carl Poppiuksen johdolla. Jäsenmäärä oli 30. Lajeina olivat alusta alkaen voimistelu, yleisurheilu ja hiihto. Jalkapalloa Seminaarissa harrastettiin jo 1898. Myös seiväshyppyä kokeiltiin jo niinkin aikaisin kuin 1893. Seura liittyi SVUL:oon 1926 jolloin se myös otti viralliseksi nimekseen Seminaarin Urheilijat, Sortavala. Seminaarien välisissä kilpailuissa Sortavala pärjäsi yleensä kohtalaisesti. Ensimmäiset naisjäsenet liittyivät seuraan vuonna 1928. Vuonna 1929 seura liittyi jäseneksi SVUL:n urheilu-, voimistelu-, hiihto- ja pesäpallojaostoihin ja sen nimeksi muutettiin Sortavalan Kunto. Seura rekisteröitiin 14.6.1930.


title: Sortavalan Kunto

text: Koska seuran jäsenistö oli seminaarinuorisoa, oli sen jäsenistössä ja samalla myös johtokunnassa runsasta vaihtuvuutta, koska oppilaat vaihtuivat koko ajan. Toivo Ahjopalo toimi seuran puheenjohtajana koko seminaarissa oloaikansa 1934-1939. Seuran arkisto paloi seminaarin rakennusten palon yhteydessä.


title: Äetsän voimalaitos

text: Äetsän voimalaitos on Sastamalassa Kokemäenjoen Meskalankoskessa sijaitseva kahden vesivoimalaitoksen kokonaisuus. Niiden omistaja on UPM-Kymmene Oyj.


title: Äetsän voimalaitos

text: Voimalaitoksen pato toimii myös Kokemäenjoen ylittävänä kevyen liikenteen siltana.


title: Äetsän voimalaitos

text: Äetsän voimalaitos ympäristöineen kuuluu Museoviraston inventoimiin Valtakunnallisesti merkittäviin rakennettuihin kulttuuriympäristöihin.


title: Äetsän voimalaitos

text: Äetsän vanhan voimalaitoksen rakentaminen aloitettiin vuonna 1919. Arkkitehti Sigurd Frosteruksen suunnittelema tiilirakenteinen voimalaitosrakennus valmistui kaksi vuotta myöhemmin.


title: Äetsän voimalaitos

text: Voimalaitoksen rakennutti porilaisen Oy W. Rosenlew Ab:n tytäryhtiö "Björneborgs Kraft", joka oli hankkinut omistukseensa kolme Keikyässä ja Tyrväällä sijainnutta koskea.


title: Äetsän voimalaitos

text: Vanhassa voimalaitoksessa on seitsemän 1920- ja 1930-luvuilla asennettua turbiinia, joista osa on yhä käytössä.


title: Äetsän voimalaitos

text: Voimalaitoksen pato rakennettiin Meskalankoskessa sijainneelle "Kaijalan kalliolle". Se on vanhin koko joen ylittävä pato Kokemäenjoessa. Rakentamisen yhteydessä perattiin myös Meskalankosken yläpuolella oleva Äetsänkoski.


title: Äetsän voimalaitos

text: Vuonna 1993 aloitettiin padon eteläpuolelle rakentamaan toista jokiuomaa sekä uutta voimalaitosta. Kokonaan kallion sisään louhittu voimalaitos otettiin käyttöön 1996. Uudessa laitoksessa on kaksi turpiinia.


title: Äetsän voimalaitos

text: Voimalaitoksen suunnitteli oululainen Uki Arkkitehdit.


title: Power Rangers Operation Overdriven viholliset

text: Power Rangers Operation Overdrivessa rangerit taistelivat neljää kilpailevaa vihollisryhmittymää vastaan ja yrittivät estää heitä saamasta Corona Auroran jalokiviä itselleen. Viholliset pohjautuivat japanilaisessa 30. Super Sentai -sarjassa "GoGo Sentai Boukenger" olleista vihollisista.


text: Ensimmäistä kahta vihollisryhmittymää johtivat veljekset Flurious ja Moltor, jotka molemmat halusivat Corona Auroran jalokivet itselleen. He olivat alkujaan ihmisiä, jotka Corona Aurora -kruunun voimat oli muuttanut hirviöiksi ja vienyt eri planeetoille. Myöhemmin, kun seikkailija Andrew Hartford löysi Corona Auroran, veljekset heräsivät ja hyökkäsivät Maahan. Kolmannen vihollisryhmittymän muodostivat ninjasoturit Miratrix ja Kamdor. Viimeinen vihollisjoukko olivat kissamaiset Fearcatit, joita oli kyberneettisesti paranneltu. Kaikilla vihollisryhmittymillä oli omat tavoitteensa ja he taistelivat usein myös toisiaan vastaan.


text: Flurious oli alkujaan ihminen, joka oli muuttunut jäähirviöksi yritettyään viedä veljensä Moltorin kanssa Corona Auroran. Hän oli tarpeeksi älykäs valmistamaan gyrotekniikkaa, joka muun muassa teki Fearcateista vahvempia. Hän oli myös uskomattoman voimakas ja haastoi Thorin taisteluun mies miestä vastaan.


text: Flurious oli lapsena rikkonut Moltorin tyrmistykseksi hänen pienen punaisen kelkkansa, joka vaikutti veljesten väleihin yhä. Flurious oli kärsimätön ja suuttui helposti, jolloin hän yleensä hyökkäsi kätyrinsä Norgin kimppuun mitä pienimmästä syystä. Hän aloitti vihamielisyydet veljensä kanssa, kun sanoi hänelle tavoittelevansa vain omaa etuaan. Flurious halveksi suuresti veljeään ja nauroi hänen epäonnistumisille. Välillä Flurious jopa soitti veljelleen haukkuakseen ja nauraakseen hänelle.


text: Flurious valitsi tukikohdakseen Norgin asuttaman jääluolan ja teki hänestä kätyrinsä. Hän huomasi sen olleen virhe heti päätöksensä jälkeen. Hän yritti useita kertoja saada Norgin joko tekemään jotain järkevää, kuten etsimään Fearcatien tukikohdan tai lähtemään pois, mutta tuloksetta.


text: Flurious meni ehdottamaan Moltorille rauhaa, kun Miratrix ja Kamdor olivat liittyneet jalokivien etsintöihin. Veljekset laittoivatkin erimielisyytensä hetkeksi syrjään ja työskentelivät yhdessä. He voittivat Moltorin rakentamilla kyborgizordeilla rangereiden DriveMax Megazordin ja saivat Mackin vangiksi. Mack käytti kuitenkin heidän toisiinsa kohdistuneita epäilyksiä avukseen ja sai veljekset taas taistelemaan keskenään.


text: Flurious oli yksi passiivisimmista vihollisista ja sai siksi myös vähiten tulosta aikaan. Hän suunnitteli aluksi jättävänsä kaiken työn Moltorille ja myöhemmin vain olisi varastanut jalokivet häneltä. Fearcatien ilmestymisen jälkeen hänen mielensä kuitenkin muuttui ja hän yritti hetken työskennellä muiden vihollisryhmien kanssa. Gyroteknologiansa avulla hän elvytti Fearcatit kyborgeina, koska halusi tehdä heistä kätyreitään. Hän myös liittoutui hetkeksi Kamdorin kanssa löytääkseen Ki Amukin kanuunan. Hänen suunnitelmansa epäonnistui, kun Fearcatit kääntyivät melkein heti häntä vastaan ja varastivat hänen suuren robottinsa. Kamdor ja Flurious syyttivät siitä toisiaan, jonka jälkeen kaikki kolme vihollisryhmää olivat taas vihamielisiä toisiaan kohtaan. Sen jälkeen, jos pientä liittoumaa Thraxin kanssa ei oteta huomioon, Flurious toimi aina yksin. Tosin Fearcatien tuhoutumisen jälkeen Flurious tarjosi Moltorille paikkaa kätyrinään, mutta hänen veljensä ei tietenkään siihen suostunut. Myöhemmin Flurious sai Norgin ansiosta käsiinsä kolmannen Corona Auroran jalokiven, mutta ei osoittanut hänelle pienintäkään kiitollisuutta. Flurious tuhosi sen avulla Moltorin tukikohtana toimineen tulivuoren. Sen jälkeen Moltor saapui Fluriouksen jääluolaan kruunu mukanaan anomaan armoa. Saatuaan kruunun käsiinsä Flurious ensin jäädytti veljensä ja sitten tuhosi hänet kruunun ja yhden sen jalokiven avulla. Kruunu ja jalokivi yhdessä kertoivat hänelle myös muiden jalokivien sijainnin..


text: Flurious sai haltuunsa loputkin jalokivet hyökättyään Hartfordien kartanoon. Hän yhdisti jalokivet kruunuun ja muuttui sen voimilla äärimmäisen vahvaksi jäähirviöksi ja aikoi viedä planeetan takaisin jääkaudelle. Taistelussa rangereita vastaan Flurious kasvoi suureksi ja teki kaikki rangereiden zordit toimintakyvyttömiksi yhdellä iskulla. Rehenneltyään ettei yksikään ihminen voisi pysäyttää häntä, Mack (joka oli androidi) päätti kohdata hänet yksin Battlizerinsa kanssa samalla kun muut rangerit taistelivat Chillereitä vastaan. Mack voitti Fluriouksen ja erotti hänet kruunusta. Ennen kuin Flurious ehti laittaa kruunun takaisin päähänsä Mack nosti sen ylös ja tuhosi Fluriouksen lopullisesti.


text: Häntä näytteli Gerald Urquhart.


text: Norg oli Fluriousta palvellut lumimies. Hän oli jääluolan, jonka Flurious valitsi tukikohdakseen, alkuperäinen asukas. Norg sanoi olevansa maailman viimeinen lumimies, mutta hänellä oli kuitenkin serkku Sasquatch. Norg ei ollut oikeasti paha vaan erittäin tyhmä. Hän luuli esimerkiksi pingviinien olevan naamiaisasuisia karkki-vai-keppostelijoita. Hän näki jääluolansa tukikohdakseen ottaneen Fluriouksen uutena ystävänään, vaikka Flurious oli juuri ampunut häntä sauvallaan. Norg yritti auttaa Fluriousta Corona Auroran jalokivien etsinnöissä omasta tahdostaan, mutta yritykset päättyivät usein nolosti.


text: Norg sai kerran tehtäväkseen vartioida vankina ollutta Mackia sillä aikaa, kun Moltor ja Flurious yrittivät käynnistää kaappaamansa DriveMax Megazordin. Hän paljasti Mackille salaisuuksia molemmista veljeksistä, joita Mack käytti myöhemmin heitä vastaan. Norg löysi myöhemmin myös Migin ja Benglon ruumiit ja vei ne Fluriousille, joka testasi uusia gyrojaan niihin ja toi ne entistä vahvempina takaisin henkiin. Norg pakeni Fluriouksen tukikohdasta, kun Flurious oli löytänyt hänet istumasta valtaistuimeltaan. Norg meni Moltorin luo ja tarjosi hänelle Chillereitä lahjaksi, jos saisi jäädä sinne. Myös Moltor huusi Norgille löydettyään hänet istumasta valtaistuimeltaan. Norg luuli, että Flurious ikävöi häntä. Kun Moltor ja hänen joukkonsa olivat hävinneet rangereille hän ajoi Norgin pois tukikohdastaan, mutta ei ennen kuin Norg oli ehtinyt kertoa olleensa iloinen, että Flurious oli lapsena rikkonut Moltorin kelkan. Todellisuudessa Flurious ei iloinnut Norgin paluusta.


text: Tyzonn ja Rose paransivat Norgin, kun hän oli saanut piikin jalkaansa. Vastapalvelukseksi Norg suoritti myöhemmin parannusmenot Tyzonnille hänen haavoituttua taistelussa Fearcateja vastaan. Hän osoitti olleensa loistava jäljittäjä, kun hän auttoi mustaa rangeria löytämään Fearcatien piilopaikan. Myöhemmin Norg yritti todistaa Fluriousille olevansa hyödyllinen ja varasti kolmannen Corona Aurora -jalokiven Kamdorilta. Flurious ei osoittanut kuitenkaan hänelle pienintäkään kiitollisuutta vaan kohteli Norgia yhtä huonosti kuin aina ennenkin. Myöhemmin hän ystävystyi Tyzonnin tyttöystävän Vellan kanssa, joka oli huomannut ettei Norg ole samanlainen Fluriouksen tai hänen soturiensa kanssa. Norg myös kertoi Vellalle tuntevansa Tyzonnin. Kun Flurious sai Corona Aurora -kruunun valmiiksi hän käski Chillereitään hankkiutumaan eroon Vellasta ja Norgista. Norg kuitenkin voitti Chillerit ja pakeni Vella mukanaan. Lopussa Norg muutti Hartfordien kartanoon.


text: Häntä näytteli Kelson Henderson.


text: Chillerit olivat Fluriouksen valkoisia rivisotilaita.Moltor oli veljensä Fluriouksen tapaan alkujaan ihminen. Yritettyään veljensä kanssa viedä Corona Aurora -kruunun oli hänestä muuttunut punainen tulihirviö. Flurious oli lapsena rikkonut Moltorin pienen punaisen kelkan, joka vaikutti veljesten väleihin yhä. Moltor piti itseään mahtavana soturina ja pystyi yksin haastamaan kaikki rangerit. Hän käytti taisteluissa aseinaan kahta miekkaa. Hän osasi myös taikoa, sillä hän oli muuttanut Tyzonnin matelijamaiseksi kätyrikseen ja pakottanut hänet työskentelemään itselleen. Moltor oli yhtä voimakas kuin veljensä ja heidän taistelunsa päättyivät lähes aina tasapeliin.


text: Moltor oli paljon veljeään Fluriousta suorempi ja aggressiivisempi. Saavuttuaan Maahan hän hyökkäsi välittömästi rangereita vastaan ja onnistui sieppaamaan Andrew Hartfordin ja Corona Aurora -kruunun. Hän suoritti paljon veljeään enemmän hyökkäyksiä ja sai sen takia myös enemmän tulosta aikaan. Hänen suurimmat onnistumisensa olivat Corona Aurora -kruunun ja muinaisen kompassin varastaminen heti, kun rangerit olivat löytäneet sen. Moltor oli ilkeä ja säälimätön hirviö. Yhtenä ensimmäisistä teoistaan hän vapautti hämäykseksi laavavirran San Angelesiin ja myöhemmin tuhosi omia Lava Lizardejaan vain koska oli vihainen.


text: Veljeksillä oli katkera suhde. Moltor toivoi veljensä kunnioittavan häntä ja yritti kerran saavuttaa kunnioituksen aiheuttamalla suunnattomia tulvia sääkoneensa avulla. Kun Miratrix ja Kamdor olivat liittyneet jalokivien ja kruunun etsintään, Moltor suostui Fluriouksen ehdotukseen voimien yhdistämisestä. Mack käytti kuitenkin heidän toisiinsa kohdistuneita epäilyksiä avukseen ja sai veljekset taas taistelemaan keskenään. Tästä epäonnistuneesta liittoumasta huolimatta hän yhdisti myöhemmin voimansa myös Fearcatien kanssa ja sai heidän kanssaan paljon enemmän tulosta aikaan kuin Flurious aiemmin; he voittivat DriveMax Ultrazordin Cybernetic Rexin avulla, onnistuivat kaappaamaan Ronnyn käyttääkseen häntä energialähteenä ja muuttivat Sentinel Knightin hetkeksi pahaksi.